text:
时间:2018-01-12 16:16:53 来源:德宏团结报
(Shata 1 pro 10 ya na do) Chyenan ton kau ai hpang she gasup chyai ai zon non nga nu ai. Hkom mat wa hkyem ai shaloi, agajong sha madu chyenan gayat na ginjang gaja ganoi lahpot kau ai hpe gan myit dum dat ai hte, tin shapun ma ma ngu let chyenan nambat kru dip shapro kau dat nu ai, nambat dai ni madu a nta na re n re pyi n dang chye nu ai. La dingda to ai masin salum go jahkro ko du hkra gumlot pru wa ai zon nga nga sai, loi lawan lawan nga nna yon yon nga ai chyenan nsen ni galang, lahkong, masum lang bat nna ngoi ai hpang, shi a sak hkrung ten hta na la wa a nsen hpe na lu sai, shi hkrai garen gari hte shi n nga ai dum nta ko nga nga ai.
“Hkam ja nga nni?”
Chyahkring na lapran matsut pru wa ai myiprui si ni a majo, jahkro ja mat rai, gan hkring la ra mat sai.
“Tsora ai, brangtai gasha.”Nga nsa galang bai sho la nhtom shaga matut dat nu ai.
Myiprui si ro she rai hkrat wa sai. Chyenan hta madat ai Sa Htu Ano gajong nna loi hkring re hpang, nhprang wan gapo ai zon nga ga lahkun mi makan shapro dat nu ai.
“Gui ganu!” Chyenan hkrok nga hkra ton kau nu ai. Dai shana.
Ma Li Ya sai hten ai zon mana galang bu la nu ai. Shat gok ko kap ai hkohkam wa a sumla hpe amya di la nhtom, rong marong n-gun ma hkra hte nampan sun maga de na hkalap pat de gabai agrop kau dat ai hpang, hkum ting sai hkrai hkrai rai ga ko hpum hkalui shanong to nga nu ai. Pot mayu ai myit rai n kop ai majo, shi hpe dip gamu rim ai ni e lago hte htong, lata hte ahtui rai tim, shanhte hte no htek ganong hkat nga ai, Hehkyu Li chyinghka lam ko ta lahpum lahkong sha ahpum ginsu kau rai shi hpe sa tsap yu nga ai mu dat jang she, shi kon sum hkam mat nu ai. Raitim shanhte go Ma Li Ya hpe myit gatu la ai machyi masha gok de garot dun hkrat wa nna, pyun hte hkum hkan hka lagyi jo bun rai, jo lagyo mana ton nhtom, labop ko marau sau htu bang ya ma ai, marau sau htu ai ningma hka hpye yat rai Ma Li Ya hpe lam n mai hkom shangun nga sai. Ma Li Ya myit hprang sai, ngarai ginra ndai kon sha lot lu na rai yang, n galo gui na lam hpa n nga nga ai. Matut nna dai laban kon, Ma Li Ya shawa yup gok de nhtang wa ai hpang, yat yat sha shana shanhte hpe sin ai Hehkyu Li a chyinghka dinggrang hpe gang malo kau nna hpo shang wa wa rai nu ai.
Ma Li Ya go shanhte hpe yu sin ai num dai jan hpe madu wa Sa Htu Ano hpe ga lahkun mi shana ya na hku tsun gadi ton sai. Gun ja num mung wom htan ya nu ai, ahkyak madung go mu dai grai shim ra ai nga, Ma Li Ya ta layung hte Hehkyu Li gun ja jan hpe madi ton let:
“Masha ni sha no chye kau yu u ga, shaloi nang go si chyalu sha re.”Ngu sadi jo u ai.
Laban bat kru ya shani, Sa Htu Ano myit ana tsirung de du pru ra ai. Ginsup pya modo hpe a ningnan di satsom kau rai, Ma Li Ya hpe hkap tau la na myit nga ai.Tsirung sara wun ningbo wa shi a rung gok ko Sa Htu Ano hpe hkap woi dung u ai. Rung gok dai grai sanseng ai hta n-ga hpyen sanghpo daram dam gaba nga ai. Sara wun Sa Htu Ano hpe Ma Li Ya a lam tsun dan nga u ai. Gadai mung shi ganang nna sa wa ai, ganing rai sa wa ai, galoi sa wa ai hpe n chye ai. Shi hte seng ai rai ni pyi tsirung ko shang ai hpang shi hpe nan san jahkrup nna ka matsing da ai hkrai re. Dai shani jep sagon yu tim, hpa matu n mu sagon shapro nga ai. Rung ningbo wa go Sa Htu Ano hpe gadai e madu jan ndai ko nga ai lam tsun dan ai kun ngu mau nga nu ai. Sa Htu Ano mung tengman ai lam n tsun dan u ai.
“Modo dai a ama hkam rung na ni ngai hpe tsun dan ai re.”Sha ngu htan masu sai. Rung ningbo wa kam tim n kam tim ga htan dai hpe hkap la nu ai majo,“Ama hkam rung ni n chye ai hpa n nga nga ai.”Nga tsun let, asan awan re rung gok saboi ntsa ko mara to ai rung laika ni hpe yu nhtom, tsun u ai:“Shi ana grai nan laja nga ai.”Rung ningbo wa go Sa Htu Ano hpe shi sha kam yang, tsirung de Ma Li Ya hpe galoi mung sa mai gawan ai, raitim, Ma Li Ya asai bai hten wa na hpe hpang maja ra ai, grau nna Ma Li Ya a hkamja lam hta myit tau ya ra ai majo, rung du wa matsun ai hku hkan shatup ra ai nga tsun u ai, ndai lapran grau nna ru nga ai, shing rai, grai maja ra ai nga u ai.
“Mau hpa she rai sai, ”Sa Htu Ano matut nna tsun ai:“Shi kyang gade htat ai nga tim, masat masa go chye ai, madu a masin hpe shi madu lu dip da ai.”
“Lai kyang nkau go shaning na na makoi up to nhtom, lani mi na nhtoi hta agajong sha chye ok ai.”Rung du wa tsi sara wun gaba ni a lai nsam lang kau hkra rai tsun ai,“Ganing rai tim, shi a matu nga yang, n myit madom ai ndai tsirung de du shang wa ai go akam she rai to nga sai, hpa majo nga yang, ladat ja ja hte yu gon tsi lajang na go anhte a laksan hpaji rai nga ai.” hpang jahtum, rung du wa Sa Htu Ano hpe Ma Li Ya mau na zon rai chyenan hpe myit grai jung kap ai nga tsun shadum nu ai. (Ya na lang bai matut hti ga)


c: text/html

text:
Rev. K.D Tu Lum
Tara Rap Ra Yesu Hte Sha
(Justice with Jesus Alone)
53-Lang Na KBC Masat Laban Mungga
March 16, 2008
Rev. K.D Tu Lum
Ga Nhpaw
Mungkan danghta, nga yawng nga pra hpe hpan da ai Karai Kasang gaw tara rap ra ai Madu rai nga ai. Tara rap ra ai lam (Justice) gaw dai ni na anhte a mungkan hta ra ahkyak dik ai lam rai nga ai. Tara rap ra ai lam gaw Karai Kasang a marai nsam (Attribute) langai mi mung rai nga ai.. Tara rap ra ai lam gaw, dinghpring ai lam, tengman ai lam, tara malang ai lam ni rai nga ai (Righteousness, Truth and Justice). Yesu gaw, “lam gaw ngai rai nga nngai, tengman ai hte asak mung ngai rai nga nngai” (Yawhan 5:30) nga tsun da ai majaw, shi gaw tengman ai Madu, tara ai hku jeyang dawdan ai wa rai nga ai.
Tara rap ra ai lam hte seng nna Yesu sharin ya ai lam ni
1. Karai Kasang a mungdan hte dinghpring ai lam hpe shawng tam ra ai lam (Mahte 6:33).
2. Tara rap ra ai lam lu la na matu, matsan mayan ni, bawng dung ai ni, myi kyaw ai ni hte zingri zingrat hkrum ai ni hpe kabu gara shiga hkaw tsun na lam (Luka 4:18-19).
3. N tara ai hku amyat htuk, adip arip re ai lam hpe n ra sharawng ai majaw, Nawku Htingnu hta rai dut sha ai ni hte gumhpraw byan sha ai ni hpe Madu Yesu shaden kau wu ai (Mahte 21:22).
Masha amyu langai hte langai a lapran na tara rap ra lam
(Racial Justice)
Mungkan ntsa e, masha amyu law law nga pra wa ai lam gaw Karai Kasang a yaw shada ai lam rai nga ai. Madu Yesu gaw masha amyu garan ginhka ai lam hte n ju n dawng ai lam hpe n ra sharawng nga ai. Masha amyu baw shagu hpe dai kabu gara shiga hkaw tsun sakse hkam na matu pyi htet da nga ai (Mahte 28:19-20, Marku 16:15). Yesu Hkristu gaw shi nan Yuda amyu rai nga ninglen, Samari num hpe Yaku a hka htung e, asak ntsin jaw ya sai (Yawhan 4:1-30). N bung ai masha amyu shada da n ju n dawng, garan ginhka ai lam gaw Karai Kasang a mungga hte n htan shai nga ai. Shada gasat gala ai lam (War), Mayam yam sha ai lam (Slavery), Sut masa amyat htuk ai lam (Economic Exploitation), Gumchying gumsa myit (Dictatorship), N ju n dawng garan ginhka ai lam (Prejudice and Discrimination) ni hpe shabyin nga ai. N bung ai masha amyu shada da tsaw ra, hkungga, chye na yang she, tara rap ra ai lam lu la na re.
Num hte La lapran na tara rap ra ai lam
(Gender Justice)
Shawng ningpawt kaw na, shinggyim lasha hte numsha yan hpe Karai Kasang a hkrang bung sumla hte hpan da nga ai (N.N 1:27) re majaw, la hte num gaw Karai Kasang a man e manu dan ai lam maren sha rai nga nna shan lahkawng gaw shinggyim ahkaw hakang hpring hpring lu ai yan rai nga ai. (Equal Human Rights and Dignity). Hkristu hta Yuda, Heleni, Mayam Shanglawt, Lasha, Numsha ngu garan ginhka na lam n nga ai (Galati 3:28). Anhte Jinghpaw Wunpawng sha ni hta, htunghking hku nna num ma ni hpe shagrit kau chye ga ai. Ya dai ni KBC hku nna Num ni hpe Sari lu ta mara Hpung Up dang ya ai lam rai n nga shi ai. Dai gaw grai yawn hpa rai nga ai. Num magam gun ni mung Karai Kasang a hkrang bung sumla ni rai nga ai majaw La ni hte maren Hpung Up aya dang la mai nga ai re. MBC, MCC hte mungkan hkristan uhpung uhpawng ni law law hta Num ni hpe Hpung Up aya dang ya nga sai. Madu Yesu gaw num ni, gaidai ni, ma ni hpe manu shadan ai hte makawp maga nga ai. Num hte La lapran hta tara rap ra ai lam nga yang she teng man ai tara rap ra lam nga wa na re.manu shadan ai hte makawp maga nga ai. Num hte La lapran hta tara rap ra ai lam nga yang she teng man ai tara rap ra lam nga wa na re.
Sut masa hte seng ai tara rap ra lam
(Economic Justice)
Dai ni na aten hta, lusu ai ni hte matsan ai ni a lapran grai mala hka mat wa nga ai. Hpa majaw matsan ai law wa a ta? Matsan mayan ni hpe adip arip re ai lam (Oppression of the poor), dinghpring ai lam hpe gumhpraw hte dut sha ai lam (Bribery in court), ahkaw ahkang hpe gumhpraw hte mari la ai lam (Privilege bought with money) ni a majaw rai nga ai. Myihtoi Amo gaw Ndai lam ni hpe tsun nna yubak mara ni hpe madi madun nga ai. “Tara malang ai lam hka zawn, dinghpring ai lam tut lwi ai hka-nu zawn, lwi nga u ga” (Amo 5:24) nga ai. Sut masa lam hta tara rap ra ai lam nga yang she matsan lusu rap shara lu wa na rai nga ai.
Mung masa hte seng ai tara rap ra lam
(Political Justice)
Karai Kasang a n-gun atsam (Power) gaw gawng kya ai ni hpe makwap maga na matu (to defend the weak) hte, n tara ai ni hpe jeyang dawdan na matu (to judge the unjust) rai nga ai (Luka 1:49-53). Mung up ai Asuya daru magam arawng aya lu ai ni a lit gaw mung masha ni a mai kaja ai lam makawp maga na matu rai nga ai. Madu Yesu Hkristu gaw shi hpe jaw da ahkaw ahkang hpe shinggyim masha ni hpe galaw dawjau ai lam, mungkan ngwi pyaw simsa lam, tara rap ra na lam a matu jai lang asung jashawn wu ai. Ngwi pyaw simsa lam (Peace) lu la na matu tara rap ra ai lam (Justice) gaw ra ahkyak nga ai. Tara rap ra ai lam n nga yang simsa lam hpe n mai myit mada nga ai. Dai majaw jahkrit shama, adup ajin, zingri zingrat ai lam n galaw ai simsa ngwi pyaw ai hte htunghking lailen hpe bu hpun dagraw hpang wa saga.
Hpungdim
“Tara rap ra Yesu hte sha” ngu ai ga baw gaw “Tara rap ra ai lam gaw Yesu Hkristu hte sha seng ai ngu tsun mayu ai n re. Yesu Hkrsitu a hpang hkan nna, shi hpe kam sham ai ni mung tara rap ra ai lam hpe hkan sa galaw ra nga ai. Dai ni Nawku hpung, shigggyim hpawng shingra, mungkan gaw grau mai kaja ai de galai shai wa na ra ahkyak ai ten re. Amyu hte seng ai, num la kanawn mazum lam hte seng ai, sut masa, mung masa lam hte seng ai tara rap ra ai lam ni hpe tinang a dinghku, Nawku hpung hte shinggyim uhpawng shingra hta myit mang hkan sa galaw lu u ga law.

robotstxt: allowed

filter: keep


text:
Ramma Ni San Chye Ai Ga San 10 A Mahtai Ni
Na a prat hpe awng dang hkra karum ya lu ai tatut re ai lam matsun ni hte hpaji ga ni hpe akyu jashawn u.
GA SAN 1
Ngai Gaw Kaning Re Ai Masha Rai Kun?
Tinang a tsang, galaw lu ai lam, n galaw lu ai lam hte bandung ni hpe chye da ai gaw dip n-gun ni hkrum wa ai shaloi, kaja ai dawdan lam jahkrat na matu karum ya ai.
GA SAN 2
Nye A Hkrang Nsam Hpe Hpa Majaw Myit Tsang Nga Ai Kun?
Na hkum nang pat hta yu ai shaloi myit htum ga ai i? Rap ra ai hku nang galaw lu ai kaja htum lam gaw hpa rai kun?
GA SAN 3
Kanu Kawa Ni Hte Gara Hku Tsun Shaga Na Kun?
Kanu kawa ni hte atsawm sha matut mahkai lu na matu ndai lam ni gaw karum ya lu ai.
GA SAN 4
Mara Galaw Hkrup Yang Hpa Galaw Ra Ai Kun?
Masha ni gaw aten langai ngai hta mara galaw hkrup na re. Dai hku galaw hkrup ai hpang hpa galaw na?
GA SAN 5
Jawng Hta Dang Sha Hkrum Yang Hpa Galaw Na Kun?
Nang hta atsam n nga ai n re. Nang lata n lawm ai sha dang sha ai wa hpe bai htang lu.
GA SAN 6
Ramma Shada A Dip N-Gun Hpe Gara Hku Ning Hkap Lu Na Kun?
Jaw ai ngu chye da ai hpe galaw na matu yak chye ai.
GA SAN 7
Hpye Ai Amu Galaw Na Matu Shadut Hkrum Yang Hpa Galaw Na Kun?
Hpye amu galaw wa ai ramma ni gaw hpang de n kaja ai akyu nga wa ai hpe yu u.
GA SAN 8
Hkum Shan Roi Rip Hkrum Ai Hte Seng Nna Hpa Chye Da Ra Ai Kun?
Ramma ni gaw grau nna roi rip hkrum. Ndai lam hpe nang gara hku hparan na kun?
GA SAN 9
Sinda Masa Hpe Kam Ging Ai Kun?
Gara masa gaw na a matu lachyum nga ai kun?
GA SAN 10
Chyum Laika Gaw Anhte Hpe Gara Hku Karum Ya Lu Ai Kun?
Masha nkau mi ndai hku tsun ai Cyum Laika gaw mauwi mawsa ni hte hpring nga ai. Prat n dep mat sai. Chye na na matu mung grai yak ai. Dai gaw n jaw ai.


text:
Chyum Mungga Daw (1) - Pru mat wa ai laika 34: 4-6, 8-9
Ya hti na gaw, Pru mat wa ai Laika hta na rai nga ai.
Mawshe gaw dai lungpa lahkawng hpe lang let, Madu shi hpe hkang ai hte maren, Sina bum de lung wa ai. Madu mung sumwi hta yu hkat wa nna, dai yang e Mawshe hte rau tsap nga ai.
Mawshe gaw Madu a mying hpe shaga wu ai rai nna, Madu shi a man e lai wa let, Madu gaw, matsan dum ai hte n-gaw awai ai myit rawng ai Karai Kasang rai nga ai: myit galu nga nna, sumnung shingdi ai hte, kangka ai hte hpring ai Karai Kasang rai nga lu ai, nga nna tsun dan wu ai. Shaloi Mawshe gaw gum dagup nna nawku let, Madu e, na a man e myiman pa ni ai rai yang gaw, Madu anhte rau sa wa ga law. Ndai amyu gaw masin ja ai amyu rai nga ti mung, anhte a shut hpyit mara ni hpe dat kau ya nna, anhte hpe na a sali wunli shatai da ya mi law, ngu nna hpyi wu ai.
Ya hti ai gaw, Karai Kasang a Mungga rai nga ai.
Chyum Mungga Daw (2) - 2 Korinhtu 13: 11-13
Ya hti na gaw Korinhtu masha ni hpang de San Pawlu shagun dat ai Laika Lahkawng hta na rai nga ai.
Hpu nau ni e, Kabu gara nga mu; hkum hkum tsup tsup nga nga na shakut nga mu; myit hkrum myit ra, ngwi pyaw simsa ai hku nga nga mu; shaloi, tsawra hte ngwi pyaw simsa ai lam a npawt daju, anhte a Karai Kasang nanhte hte rau a nga nga na ra ai. Chyoi pra san pra ai myit hte shada da shakram ya mi. Chyoi pra ai ni yawng mayawng nanhte hpe shakram dat ma ai.
Madu Yesu Hkristu a chyeju, Karai Kasang a tsawra ai hte, Chyoi pra ai Wenyi hte hkau ai gaw nanhte hte rau nga nga u ga law.
Ya hti ai gaw, Karai Kasang a Mungga rai nga ai.
Kabu Gara Shiga - Yawhan 3: 16-18
Ya hti na gaw, Yawhan a laika hta na Kabu Gara Shiga rai nga ai.
Yesu gaw Nikodemu hpe tsun wu ai gaw: Karai Kasang a Kasha hpe kam sham ai ni yawng hte gaw, hten bya n hkrum ai sha, htani htana asak lu la mu ga nga, Karai Kasang gaw shi a Kasha Shingtai hpe jaw kau ai du hkra, mungkan ga hpe tsawra wu ai. Mungkan ga hpe tara dara u ga nga nna, Karai Kasang gaw dai Kasha hpe shangun dat wu ai n rai; mungkan ga gaw shi a marang e hkye hkrang la ai hkrum lu na she, shangun dat wu ai.
Karai Kasang a Kasha hpe kam sham ai wa gaw, tara dara ai n hkrum lu ai; n kam n sham ai wa chyawm gaw, Karai Kasang a Kasha Shingtai a mying ningsang hpe n kam n sham ai majaw, ya e pyi tara dara ai hkrum nga ai.
Ya hti ai gaw, Madu a Kabu Gara Shiga rai nga ai.


text:
Lahta Sam mung Mung Baw, Man Nawng Ya mare makau hta KIA Dung 37 maga MHH mungshawa hpyen hpung ni lawm nna, Myen asuya dap hte dai hpawt hkying 9 daram kaw nna aten kadun gap hkat wa sai re.
Gap hkat wa ai mabyin hpe Wunpawng Mungdan Shanglawt Hpyendap KIA Dapba 6, lit nga hpyendu langai Jinghpaw Shiga Dap KNG de ya na zawn tsun ai.
“Dai Mung Baw, Man Nawng Ya ngu ai shara anhte Dung 37 ni nga hkawm nga yang dai Sam dap (RCSS/SSA) ni anhte gara de nga yang gara de hkan nga rai na sinat ni gap shangoi hkawm rai. Myen gaw dai ni hte rau rau nga hkawm rai. Anhte de na ni gaw hka sa ja nga na marai 3 lai bang wa ai hte Myen dap ni lapran kaw shang rai nna anhte ni hpe hkap shachyut gap rai na kachyi mi sinat gap shangoi hkat ai. Anhte de na ni gaw hpa n ra ai. Dai na de bai du wa sai.”
KIA kaw nna asuya dap ni hte ding dung Sam dap (RCSS/SSA) ni gaw hpyen masa hku nna rau shamu shamawt hkawm nga ai lam tsun taw tim, Sam dap (RCSS/SSA) ningbaw Yawd Serk gaw shanhte RCSS hte asuya dap ni hpyen masa rau ganawn ai lam n nga ai nga mani Htai mung Chiang Mai kaw galaw ai EAO (NCA simsa lam sen htu ai hpung) chyawm tari zuphpawng hta Jinghpaw Shiga Dap KNG hpe tsun wa sai re.
Ya ten ‘Wa’ mung UWSA Pang Sang ginjaw hta KIO mung shanglawm ai NCA lekmat n htu ai Miwa ga jarit jung amyusha rawt malan hpung 7 mung mani March 26 kaw nna zuphpawng galaw nga ma ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
13 Jan 2009
Aww Email ??????
Tuesday, January 13, 2009 | Laika Ka Ai Shanghtin
Labya Gam Wa na Mang Hkang Daw 2 hpe bai shana dat ai :P :D
Ganing rai mi madu manghkang byi law si nga yang Myit ru na zawng re Email Ja Dam ni chyu du wa wa re gaw, Madu password shamat kau na manang ni hpe hkang matsa shangung taw ai gaw.....La n dai...Internet lang jahpu shama rai na masha n ju ai she katut sha na masa nga sai......
N-Dai laika ni hpe bai hkang shagun taw sai she yu ya yu mu, Manghkang loi Garan dat sai hku re :) Hkum pawt mu yaw, Ngai gaw email kaw gaw n kam sa hkawm ai :)
Subject: Hello , manang ni yawng hpe shana dat mayu ai yaw.
Nye na aungdinmai@gmail.com hpe gaw ngai hpe grai n ju ai 786 langai mi passward hpaw la kau ya sai. Shi gaw ngai hpe grai n ju taw ai wa rai na ngai hpe n kaja ai hku sha tsun la na dai account hte shi ra ai hku galaw na ra ai. Dai majaw manang ni yawng hpe sa dat saga ai yaw. Manang ni yawng hpe grai agam let. jinghpaw2009@gmail.com
De
Aungdimai@gmail.com A/C e
Nang na e-mail shalai ya ai mung, n-dang hti ai, ahkyak na zawn re sha shalai shabra di u le, nga ma-nga yawng hte sa, yawng hte shalai, n-dang hti, n-dang delete she re, dai majaw n-ju na zawn mung she n-rai nga dawng.
Bai langai gaw, hpa rai na, tinang a password hpe manang wa lu hpaw ai ngu mung n-jaw ai lam rai nga, mai byin na matu mung grai n-loi la ai she re ai. Gara hku rai tim, lai wa sai ten hta grau sadi u le, tinang a shim lam mung sadi u. laika ni hpe majoi gaw, hkum shalai shabra ayai nu.
Labels: ShiGa
Subscribe to: Post Comments (Atom)


text:
3 comments:
- tsadum said...
-
Jinghpaw Wunpawng amyu sha hpung ningbaw ningla ni yawng galaw bawngban ai lam hpe grai madi shadaw ai,ya kaw nna maigan nga myu sha ni myit hkrum let shang lawm ga, hkum ngau shagu lit nga ai hpe myit dum let amyu hpe teng sha tsawra bau maka ga lam hpaw woi awn ning shawng ai ni hpe mung nhtai lai ai sha hpaji jaw let mara raw hkat let myit hkrum man rum galaw sa wa ga ,teng teng mung galaw ga ngup gaw baw law ta gaw lagyaw ndi ga,galaw sa wa ai hpe je hpre let masha langai ngai hpe nju ndawng nna kaba dik ai magam hpe jahpoi asawng ,ai lam mung ngalaw ga,Karai Kasang hpe teng sha tsawra yang amyu hpe mung tsawra let shang lawm ga law myu tsaw mung tsaw ni e..........,
- May 22, 2012 at 10:23 AM
- hkunman said...
-
Daw dan da ai lam ni grai hkrat sai,Kaja wa nan dai hpe Myit hkrum ai hte tatut n-gun rawng hkra, a-sak jahkrung mu yaw.Jinghpaw Mung daw kaw Myen hte pawng n-na chying law sha nga ai, Myiwa TSADAN hpe mung, Mungkan Mung masa hku n-na Ga sak nan gasat ra ai lu yaw,Myit magaw dik ai CHYAHKYAWN re
- May 22, 2012 at 2:32 PM
- mali hka said...
-
Jinghpaw Mung kata chinese n nga hkra gawt kau
ga,dai ni hte nganawn ga.
- May 22, 2012 at 2:40 PM


text:
Dai hta n-ga, 2008 ning a Ningpawt Ninghpang Gaw da ai Tara Upadi ni hpe tsep kawp n hkap la ninghkap ai hte 1947 ning February (12 ) ya shani, anhte a Jiwoi Jiwa ni ta masat jawm ka da ai Panglong Ga shaka Laika hte maren, amyu sha ni a lu la ging ai ahkaw ahkang ni hpe tup hkrak hkrang shapraw ya na matu, tang madun lai mat wa masai.
Ndai lamang hta Japan Mungdan du Hpunau Sam (SSND) ni hku nna mung, Hpyen yen tsin-yam ni a matu tsawra kumhpa alu sak jaw ai lam ni mung galaw lai mat wa masai. Sa du shang lawm n-gun madun lawm ai share shagan ni yawng marai (80) jan daram re lam chye lu ai.
Grau nna Rudi Kanu Mungdan kata kaw amyu sha ni yawng a gawng malai lam amyu myu hku nna machyi hkam ap nawng let, du daw sai hkaw myit ru yawnhkyen myit hki lit li pu ba jamjau hkrum shajang nga ai amyu sha ni yawng hte maren, Maigan Mungdan (22) kaw du shajang nga ai Amyu sha ni yawng mung, pyaw timung rau, yak timung rau myit hkumhkrang langai sha kraw dung kata na sai ga shaga let kaning gaw n di,masin gaw n si, Karai Wa kaw akyu hpyi manoi kamhpa let hkam sha shajang nga ga ai lam ni gaw n htum hkayan nan she rai nga mali ai law.


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
10 May 2009
Nu ngwi pyaw nga u ga
Sunday, May 10, 2009 | Laika Ka Ai Shanghtin
Dai ni ganu n htoi re hpe dum nga ning len post n lu mara kau sai hku re, Hpa rai tim myit dum ai lam gaw she nga le i? Mung Kan tin ganu n htoi hpe galaw na re, rai tim n dai ngai sa ai naw ku jawng kaw gaw hpa special program mung n nga ai hpe mu lu ai :)
Hpa rai tim madu buga ginra hkan e gaw ganu hpe shakawng ai chyeju dum ai lam ni hpe shara shagu ngu na ram galaw ai hpe mu ai, Dutch ni hpe gaw kalang lang mau na zawng re
Grai rai chyeju majaw Nu ngu ai hpe mung dai ni du hkra lu shaga taw ai rai nga ai, manang n kau mi Nu ngu ai n lu ma ai, grai hkam sha yak na re, Ganu langai naw lu ai ni matu chyawm chye na ya na matu grai yak na re ..rai tim Nu ngu ai hpe ngai kasha sumtsan shara me kaw na myit dum ai lam Shagrau dat n ngai...
......Nu......
Ngai naw kaji ten Nu ngai hpe Sharin shaga ai
Ngai Bai kaba wa yang Nu ngai hpe Kamhpa ai
Ngai Hkawm wa gya yang ngai hpe n gun jaw ai
Ngai Bai wa jang galoi mung gabu myit pyaw ai
Ngai hpe n gun jaw ai, " La" Ngu gaw Shakut ra ai..
Ngai hpe sharin ahkyin ai lam ni grai law ai...
Ngai Sak naw hkrung yang Nu hpe chyeju htang mayu ai
Dai ni na ten Nu Hpe Grai Dum ai...Nu.. Ngwi pyaw nga u ga...
Myitdum let...
Maseng.......
Labels: Poems
Subscribe to: Post Comments (Atom)


text:
Hpyen Du kaba ni bungli kaw na hkring na grai law hkra laika shawn ai, hpyen ma ni shabrai n'law sha ai, matsan ai majan n'kam gasat ai manghkang kaba ni byin nga ai re hta n'ga, rapdaw hta mung Party law law kaw na tang shawn ai hpe ahkyak n'la ai, Chyan Hput Paty kaw nna tang madun ai hpe sha ahkyak la dawdan hparan ai lam ,htinggrum kata kaw shatan garu nga ai. Shatan sha ni zuphpawng nga ai, bai mung shawa a ra awng sharawng ai hte ra lata me pa hte rapdaw Slg byin wa ai nre sha hpyen dap kaw nna ading tawk shatsam hkrum ai hpyen du ni a manghkang hte Democracy ra ai myit kya ai, myit ja ai hpung 2 a n'gun mayun chyam hkat ai gaw myen asuya a rapdaw kata kaw mawru zawn n nang nawn zawn ashun shamu wa nga ai. N'dai ten ahkyak hta pausi di n'byin hkra myit hpe sadi dung, maja na ten kaba rai nga sai.
Mung chying shawa a akyu ara a matu, mung shawa a ra ai lam hta tsun shaga makawp maga ya na matu, n'hkrit ntsang sak jaw ap nawng nna tsun shaga hparan ya lu na matu mung masa la ni hpe lata na malai, mung masa galaw sha ai, mung shawa hpe ung ang lam shadam nna tinang ahkaw ahkang a matu sha tam ai ni Rapdaw Slg galaw nga ai gaw myen mung a mung masa gaw hkrang sha rai nna ru n'nga ai, pawt n jung ai hte bung nga ai. Mungkan ting she kajai nga sai munghkang hpe hparan ya ai lam n'nga ai gaw Democracy tara hte sa nga ai asuya re kun? Tinang hpyen gumshem tara hte naw sa nga ai masa kun ngu ai gaw atsawm maram yu yang chye mai nga ai.
Mungdan shanglawt lu na hte tinang hkum shanglawt lu na gara grau ahkyak nga a ta? Nang ngai shanglawt lu ai myit jasat, magam myit, madu myit, shawa myit, jet ai myu tsaw myit n'rawng a yang gaw shanglawt lu tim hpa di na ta? Mungdan hte shanglawt gaw lu chyalu re nang ngai shanglawt ai myit jasat hte atsam htum shakut sa na grau ahkyak dik nga ai. Annau ni n'mai rawt hkra, dip matsut dip shama hkrum ai a marang e mtsan dik saga ai, jamjau duhka hkrum ai mung shaning grai galu wa saga ai, hkam jan lu ai atsam ni mung yawm wa chye nga ga ai. N'hkun kaba hkrat nna myit mada shara tam ai zawn ung ang gajam kalam re pandung n'mu ai, myit mada shara n'nga hkra n'hkam jan hkra, annau ni hpe Jinghpaw Wunpawng Sha ni hpe mungkan na mat mat hkra galaw hkrum saga ai. Hpaji atsawm n'lu sharin ai, manghkang n'nga ai hpe shani chying tung wan shanan kaba lang nna dasang manghkang jahte tam nga ai ni hte n'dai ram annau ni hpe galaw sat shamyit sai myu ni hte naw ganawn yang kaja na kun?
A-Shanglawt na hta malu masha shawng jaw marit.
B-Shanglawt na hta buhpun palawng shawng jaw marit.
C-Shanglawt na hta simsa lam shawng jaw marit nga pandung du hkrak grai nmu ai ni, pandung tawn nna bungli masam n'myit tawn ai ni, myit mada dating tawn ai lam n'nga ai ni, madu hkum madu lit n'la gwi ai ni, sadi n'dung ai ni a myit hta rawng chye ai myit jasat ni, n'bung loi ahtu hkra yang shamu chye ai ni, hpun lap shamu shagu myit htuk htak shagri kaji chye ai ni, gajam kalam myit matu n'ding ai ni hta rawng chye ai myit jasat ni, nsin kata kaw pyaw nga ai ni, Dip sha hkrum ai hpe yup mang zawn shalai nga ai ni, shanglawt nam chyim hpe n'chye hkam sha ai ni yawng sharai gabai kau nna galoi mung asum n'mai jaw ai myit n'gun hte shanglawt lu hkra gasat saga. Makau grup yin a jahten ai ga hpe nra tsan ai gaw awa, aga tsan ai gaw na nga ai hte maren ja ja shen yu nna shawng de gwi gwi she sit ga. Dai ni shanglawt lu yang dai ni jang ngwi pyaw simsa shimlum rawt jat sutsu nga mu ai myu tai na re. Shanglawt na matu she myit makun tawn ga.
2007 ning hpungkyi ni woi awn n'gun kaba madun ai hpang kaw na myen gaw manu mana si manyi katsi dik ai masa hte annau ni hpe yet yet shadip manai ka-up apyet manai di kau lu na htinggrum kata n'gun kaba mayun dat shapraw nga sai. Gasat nna laknak hte jahkrit nna myu shamyit ai tinang myu kaba masing gaw awngdang na n're hpe chye wa sai majaw, kata lam annau ni hpe nkam mani tim sharang mani, n'tsaw ra tim tsaw ra masu rai, rapdaw hta she mung masa bawngban shangut nna madu up hkang mungdan a matu hparan la ga, ya ahkyak gawda ai tara naw chyawm lajang ga nga lagat n'tsin chya shakap tawn masu ai n'ten n'gup hte tsun ai. Sung dik ai n'hkun kaba htu hpang sai.
Punwi kaba a shan mayu ai ladat kaba hte gaungwi n'sa salu gawut shamawng bun, hkyusau gawut bun, kahtawk tsi, mawng n'sa shakap ya ai masa zawn annau ni sumbu kata na, lusu ai hpe n'sin kata kaw shapoi bang la nna, annau ni a ja lungseng n'hprang rai maisak, mailing ga sau, lusu ai hpe n'dum shami yup mang zawn manaw shawn la nna annau ni a matu arang kaba shaw ya nga ai zawn bai jahpai masu nna ahkaw ahkang lu ai zawn masu nna yet yet sha sai, garan sum prat kaba mayun dawk, yup shamwi ai ten gaungwi mayu marun gaungwi ma-aut maya shamyit shakre kau na n'gun htum atsam htum bawnu shachyai nna myu kaba ladat myu shamyit masing kaba hpe prat tup n'mai shamu hkra, n'mai rawt hkra, 2008 gawda ai tara hte mayu garin kau na n'gup kaba hpaw mahka tawn nna aja awa hkyen lajang tawn ai hte annau ni hkam la ai tara hte annau ni hpe bai sat lu hkra, kachyi mi mung n'mai shamu hkra 2008 a gawda ai tara kanu hte gyit tawn lu hkra ladat shaw sai. Tara masing 338 hta myen mung hta hpyen hpung langai sha nga na hpe ka shagrin tawn sai re.
Annau ni hpe shawng ahkyak kaba rai nga ai kawng kaba, n'rung, lamying, amyi ana, n'gun yawng manai agrawp kau lu hkra n'shawp dik ai manai dik magaw dik ai masing galaw sai. 2008 a gawda ai tara malawng hpe n'ra sharawng ai marang e annau ni mawng salu marawp hkrup ai kaw na, Punwi kaba mayu marun sha kau na kaw na gyit tawn sai kaw na tsam mari amya mahkyit chye pru lu sai gaw shaman chyeju rai nga ai.
Madat dat yu yang pyaw na zawn madat chyai na zawn zawn nga nga ai. si manyi dik ai punwi kaba a pahkam kaw na annau lawt pru lu ai jaw, myen ni htinggrum kata mau kajawng dik sai hte hkrit tsang kaba hkrum nga sai re. Annau ni a myit mada tawn ai shaning galu shingran ai arang kaba bang tawn ai hpe mu dik na zawn sha mayu dik na zawn ningsam tsawm dik ai hku shadu tawn ai shat ku hkyen tawn, n'tsa lam yu yang tsawm ai zawn simai hta gungtsi bang tawn nna yup mang hta kalang ta htan si na mahkyen shapraw sai, maga mi de mayun kumhpa shagrau na, ja bum madun na, nkau mi hpe ahkaw ahkang arawng aya madun nna hkalem shalen lau la lu hkra, maga mi de gaw hpai hka madi tawn nna aming hte jahkrit shama ai, sai kaji ai ni shagri kaji ai ni, atsawm myit grai n'kung shi ai ni, nammak lawhpa ai ni sung sung n'myit yu ai ni kadawng bang hkra, nam magap tawn ai n'hkun kaw hkrat si na hku lajang taw ai. Kaja nga yang myen gaw annau ni hte bawsang ni hpe sat shakre kau mayu dik sai, mayun manai agrawp sha kau na daram ka-un taw nga ai zawn, maga mi de mung shanhte hkrit hkungga dik ai annau ni re, shanhte myit ai nmai awng dang ai mung annau ni re hpe asan chye ai. Dai majaw mungkan hta myu jahpan mat hkra shakut nga ai re hte maren makam n'bung ai galaw lu galaw sha ngasat ngasa htunghking laili laika, ga n'bung ai, bum nga masha re majaw myit ja ai magrau grang ai shagri kaba ai n'chye hkrit ai, sadi dung ai, makru masum jung ai myu re myit hkrum gahkyin n'gun kaba ai, myu rusai galu ai, teng man ding hpring ai shinggyin naina myit rawng ai, kahpu kanau mayu dama nga makyit ngang ai.
Moi simsa lam grai n'la shi yang myen hpyen gaw annau ni hpe hkrit hkungga dik ai hte, n ju hkrit hkrit dik ai re, ngang gayut si manyi dik ai hte masawp shalen n'lu ai, hkalem n'lu ai myu re majaw annau ni hpe hkrit tsang dik nga ai jaw, dip shamyit kau lu na tara masing mung masa tara hpe mu mazut, kabu yawn byin hkra shakut nga ai re, annau ni hpe n'htu n'shan ntsa hkawm na matu n'htu n'tsa gumhpraw arawng aya mara tawn nna BGF laika mara jaw sai. La jang mung sat na n la jang mung sat na kumla lachyum shapraw dat sai re. 2008 a gawda ai Punwi kaba a n'gup kaba kaw na mung tsam mari lawt pru lu saga ai, ya kalang bai BGF jarit sin dap nga atsang kaji dik ai yu kaji dik ai masa hte n'la yang mung sat sharu shamyit na, la yang mung sat sharu shamyit na, shanhte a moi Awng San prat kaw na mayun bawng jahkrup ngut tawn sai myu kaba ladat, myen myu sha up hkang masha tai lu na, bawsang shamyit shamat masing hpe tara jahkat ta tut aming ja ja jahkrit nna galaw nan galaw sai re.
Ya jang nang hpe n'tsa lam luna shana bu hpun palawng jaw sai, simsa lam mung lu sai tim htani htana masha npu naw taw na masha a gang gayin sha ai naw hkrum na, madu lu lawm ai hte wanglu wanglang mu mu mai mai nmai galaw sha ai. Shata jan kaw lam hkawm ai zawn naw nga ra na rai yang hpa di na ta? Htani htana ngwi pyaw shimlum simsa ai madang dip lu hkra she sa ra sai, pandung du wa mahka, yi ngam hprak wa mahka, bungli ngut wa mahka, loi sha ra sai hpe myit makru shaja nna naw sharang shalai kau lu yang teng shanglawt gaw annau ni hpe hkap nga sai re. Hpang de ndai zawn re bai nhkrum hkra ndai lang gaw yi ngam shangut ai de, padang dip ai de htani htana shimlum simsa shanglawt ai de she dating saga. 2 lang yawn hkyen myi prwi n'gatsut nu ga Chyurum ai hpunau ni e. Chyihkring mi sha pyaw nna prat tup shu mashi du mayam byin na hpe myit sum ru yu nna ndai lang sha gaw duhka hkam shalai kau ga, naw sharang shalai kau ga. Naw dating ga hkrap let wa pu shup tim, madai let n'tsin lu tim kahtet na re, myi pwi pru let shat sha ra na re raitim htani htana simsa lam shanglawt na de she chyawm dating shakut ga ngu mayu ai.
Ya hkyak hkyak RCSS/SSA ni hte munghpawm simsa lam la tawn sai. Ta masat kaba mung htu tawn ngut sai raitim hpa majaw bai gasat nga ma ta? Democracy hku sa nga ai rapdaw n'dai ram mungkan she garu gumhkawng hkra ninghkap n'gun madun nga ai hpe hpa majaw ahkyak tawn nna lit la n'salang ya ai. Mung masa galaw sha nga ai ni kun?
Ma ni hpe yu nna n'gun la, dating matut gasat ga.


text:
NZ Mungdan Auckland mare kaba hta shanu nga ai J.W shani kawn lai wa sai bat manga ya 8/10/2010 hta htung hkring kahkrang buhpun sumraw (fashion show ) hpe Lincon bible church hta ngun mi alu rai kalaw lai wa sai.Ndai lamang hpe Auckland J.W christan hpung kawn woi awn galaw ai alu tam lamang rai nga ai.Tak sawn da ai hta lai jan hkra sayu ngun jaw ai lam na chye lu ai.
NZ mung dan hta j.W sha ni gaw Auckland hte Wellington ginra ni hta sha naw nga ga ai re.
Htung hkring kahkrang madun poi
NZ Mungdan Auckland mare kaba hta shanu nga ai J.W shani kawn lai wa sai bat manga ya 8/10/2010 hta htung hkring kahkrang buhpun sumraw (fashion show ) hpe Lincon bible church hta ngun mi alu rai kalaw lai wa sai.Ndai lamang hpe Auckland J.W christan hpung kawn woi awn galaw ai alu tam lamang rai nga ai.Tak sawn da ai hta lai jan hkra sayu ngun jaw ai lam na chye lu ai.


text:
29 March 2010
William Henry Roberts (1847-1919)
Missionary, born October 25, 1847, in Botetourt Springs, Virginia. Roberts attended Roanoke (Va.) and Richmond colleges, and graduated from the Theological Seminary in Chicago. He served with the Confederate Army during the Civil War. He was a missionary under the American Baptist Missionary Union in Bhamo, Burma, from 1879 until 1913, serving among the Kachins. He wrote Pioneering among the Kachins (Boston, 1911). He retired in 1917. Died December 24, 1919.-- The United States in Asia: a historical dictionary
Posted by KBG at 8:48 PM 0 comments
Labels: Biography
27 March 2010
Myen mung gaw October, shing n-rai, November shata hta ra lata poi galaw na
Myen mungdan asuya gaw, mungdan a ra lata poi hpe October jahtum na bat, shing n-rai November praw na bat, hta galaw sa wa na hku hkyen lajang nga ai lam, lahta tsang salang langai AFP hpe tsun ai lam hta lakap nna chye lu ai.
Dai ra lata poi hta shang shingjawng lawm na salang (candidate) ni hpe mung, tinang a mungmasa hpung ni hpe tara shang masat jahpan bang ngut ai hpang, shata (6) daram gaw ‘campaign’ galaw hkawm na matu aten lu na re ai lam hpe mung chye lu ai.
Hpyen asuya hku nna gaw, ra lata poi galaw na n-htoi hpe tara shang n-dau shana ai lam rai n-galaw shi ai rai tim, ndai ra lata poi hta, Daw Aung San Suu Kyi hte hpawn, mungmasa lam hte seng nna htawng hkrat yu sai kaga myitsu salang ni kadai mung, shang shingjawng lawm n-mai na matu, ndai shata praw daw hta ndau shabra dat ai ra lata poi ritkawp (election laws) ni hta a-dan sha mu lu nga ai.
National League for Democracy (NLD) hku nna gaw “ra lata poi ndai hta shang shingjawng lawm na/n-lawm na” ngu ai lam hpe dawdan masat ai lam n-galaw shi nga ai rai tim, lama wa na, shang shingjawng lawm na matu dawdan wa ai rai yang pyi gaw, numbat langai hku nna NLD galaw ra na lam gaw, Daw Aung San Suu Kyi hpe shawng uhpung kaw nna shapraw kau ra na lam rai nga ai lam hpe mung, uhpung uhpawng nnan masat jahpan bang ritkawp (new party registration laws) ni hta tsun da nga ai rai.--The Straits Times
Posted by KBG at 3:48 PM 0 comments
Labels: General News
13 March 2010
Mungkan hta sut su dik htum ai masha marai (10)
Forbes Magazine hpe lakap nna tsun ga nga yang, mungkan ntsa hta sut su dik htum ai sutdu marai shi (10 richest people in the world) gaw, lawu de na hte maren rai nga ai.
1. Carlos Slim Helu Mexico
US$53.5 billion sut su ai, asak (70) ning re ai, sahte kummi wa (tycoon) ndai gaw, dai ning na jahpan hta numbat (1) sut su dik htum ai wa rai nga ai. Shi gaw Latin America hta kaba dik htum ai “mobile phone company” hpe madu da ai wa mung rai nga ai zawn, lai wa sai shaning na jahpan hta numbat (3) shara hpe madu da ai wa mung rai nga ai.
2. Bill Gates United States
US$53 billion sut su ai, asak (54) ning re ai, “software” ninghkring mung rai, masha hpe tsaw ra matsan dum chye ai wa (philanthropist) mung rai, re ai Bill Gates gaw, Carlos Slim a jan jan rai nna sut su rawt jat wa ai lam a majaw, dai ning na jahpan hta numbat (2) shara de du mat ai lam rai nga ai. Nampan htu tsi (vaccine) hte seng nna sawk sagawn ai lam, matsan mayan re ai mungdan ni hta nga ai shinggyim nau na ni tsi ndai hpe jai lang akyu jashawn la lu hkra sa ya ya re ai lam, ni hta ahkyak madung arang bang nna shamu shamawt nga ai lam hpe, “Bill & Melinda Gates Foundation” hpe lakap nna chye lu ai.
3. Warren Buffett United States
US$47 billion sut su ai, asak (79) ning re ai, American mungdan masha sutdu ndai gaw, dai ni na mungkan hta numbat (3) ngu na sut su dik htum ai wa rai nga ai.
4. Mukesh Ambani India
US$29 billion sut su ai, asak (52) ning re ai, Kala mung na sutdu ndai gaw, dai ning na jahpan hta numbat (4) ngu na sut su dik htum ai wa rai nga ai.
5. Lakshmi Mittal India
US$28.7 billion sut su ai, asak (59) ning re ai, Kala mung na hpri gang (steel) lauban wa gaw, ya yang e mungkan hta numbat (5) ngu na sut su dik ai wa rai nga ai.
6. Larry Ellison United States
US$28 billion sut su ai, asak (65) ning re ai, American mungdan masha sutdu ndai gaw, ya yang e mungkan hta numbat (6) sut su dik htum ai wa rai nga ai.
7. Bernard Arnault France
US$27.5 billion sut su ai, asak (61) ning re ai, French sutdu ndai gaw, mungkan hta numbat (7) ngu na sut su dik ai wa rai nga ai. Shi gaw mungkan bu hkawm lam (tour) magam bungli dap, shingjawng sumpan li (yatch) shachyaw dap, pyaw hpa hkali (luxary boat) galaw shapraw dap, ni hpe mung madu da ai wa rai nga ai.
8. Eike Batista Brazil
US$27 billion sut su ai, asak (53) ning re ai, College jawng pyi n-lu shangut la lu ai rai tim ‘mungkan hta sut su dik htum ai wa byin tai wa lu hkra’ ngu ai myit jasat hte shakut shaja sa wa ai sutdu ndai gaw, ya yang e mungkan hta numbat (8) ngu na sut su dik htum ai wa rai nga sai. Lai wa sai shaning na jahpan hta numbat (53) shara kaw rai nga ai kaw nna, dai ning na jahpan hta numbat (8) shara de du lung wa ai lam hpe yu yang, ram ram a lahta de lawan ai hku rawt jat wa nga ai lam hpe mung, mu chye lu nga ga ai.
9. Amancio Ortega Spain
US$25 billion sut su ai, asak (74) ning re ai Spain sutdu ndai gaw, ya yang e mungkan hta numbat (9) ngu na sut su dik ai wa rai nga ai.
10. Karl Albrecht Germany
US$23.5 billion sut su ai, asak (90) ning re ai, gat seng kaba (supermarket) madu, German sutdu ndai gaw, ya yang e mungkan hta numbat (10) ngu na sut su dik ai wa rai nga ai.--Forbes
Posted by KBG at 3:39 PM 1 comments
Labels: General News
Subscribe to: Posts (Atom)


text: Wunpawng Mungdan Shanglawt Asuya KIO/KIA Ginjaw Ginra rai nga ai Laiza Mare Kaba hta (37) lang ngu na Share Shagan Ninghtoi hpe mani August (10) ya shani awng dang ai hte galaw la lu sai lam shiga na chye lu ai. Lamang hpe Wunpawng Mungdan Shanglawt Hpung, Ninggawn Daju Pati Komiti kawn woi awn let Ninggawn Daju Alen Bum na Hpung Mai Gawknu hta jahpawt hkying (10:00am) hta galaw lai wa sai lam, KIO Ningbaw Kaba a Share Shagan Ninghtoi Masat Mungga hpe KIO Ginjaw Hpyen Yen Lakawn Lanawn Komiti Ningbaw, Salang Kaba Labang Doi Pyi Sa kawn hti n dau dan lai wa sai lam mung na chye lu ai. N dai lamang de Mung shawa, Dap Shawa nihte magam dap, makan dap shagu na mu gun ni, jawngma shani shadang sha ni, hpyen yen dabang hkan du nga ai myu sha ni hkum hkum ra ra sa du shang lawm lai wa sai lam hpe mung na chye lu ai.


text:
Namti de a kajawng hpyen hprawng du wa ai Kasung mare masha ni lawan bai mare de nhtang wa mayu ai raitim Myen asuya maga ahkang jaw n jaw n chye shi ai re.Hpyen yen ni mare de lawan ai hku nhtang wa lu na lam hte seng nna PCG, Myitkyina Simsa Lam Akyu Galaw Hpung gaw Jinghpaw Mungdaw Asuya de daini laika tang madun na hkyen nga ai lam, PCG lit nga Slg. Lamai Gum Ja tsun ai.
August 11 jahpawt daw, Myen hpyen ni Wunpawng Mungdan Shanglawt Hpyendap, KIA Dapdung 11 uphkang ginra Kasung mare de laknak kaba gap bun nna maja htu shang wa ai hte rau, mare masha ni mung maja hkum lawt daw sha ni nawn ai Namti mare de shingbyi wa ai re.
Ya ten Namti, Lambraw Yang Hkalup hte Hkatawlik nawku hpung lahkawng kaw du shang wa ai hpyen yen yawng 1,000 jan re.
Hpyen yen ni gaw mare kaw shanhte dai hku hprawng kabai kau da ai dinghku rai, sutgan hte dusat yam nga ni a majaw, sha n ga ya ten hkauna htu ten mung re majaw mare de nhtang wa mayu ai re lam, Slg. Lamai Gum Ja tsun ai.
August 10 ya shani kaw nna Myen hpyendap hte KIA Dung 11 lapran Kasung mare grupyin hta gasat gala majan bai byin wa ai re. Dai hta, Kasung de htim shang wa ai dap gaw Hk.L.Y 29 hte Mugawng daju Ts.K.Hk-3 npu Hk.M.Y 382 hte Hk.M.Y 383 re hpe sagawn chye lu ai.
Ndai lam ni Laban jahpawt daw htingnut mat ai majaw majan hkring mat sai re. Raitim asuya maga hpyen yen ni bai nhtang wa na ahkang jaw na ngu ai gaw tsun na yak nga ai re.
Hpa majaw nga yang Myen hpyendap gaw KIA Dap 11 hpe Myitkyina hpyenman maga hku mung gasat na matu ya ten Myitkyina e hpyen n-gun shajin nga ai hpe sagawn chye lu ai.
Rim hkrum ai Srn hte mare masha 11 lawt pru
Bat Manga Ya shani Myen hpyen ni Kasung mare de shang gasat nna rim tawn da ai Srn. We Tsai hte mare masha 11 gaw Laban Ya shana bai lawt pru nna Namti hpyen yen dabang de du nga sai re.
Shanhte hte rau, Bat Manga Ya shani majan kata chyat rawng mat ai hpyen yen 300 jan hpe mung PCG hte Jinghpaw Wunpawng Hkalup Hpung Ginjaw, KBC amu madu Rev. Hkalam Samson, ni Kasung mare du hkra sa nna wa shapraw la lu ai re.
Ya na zawn galaw lu hkra, PCG gaw Mungdaw asuya de August 12, bat Kru Ya shani ahkang hpyi laika tang madun ai hte maren, Myitkyina Myen Hpyendap Dingdung Daw Daju (M.P.Hk), Dap Up (taimu) wa ahkang jaw ai re lam, PCG tsun ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
HPARE KAW GASAT PITUTSIT (2) HKRAT
Labels: Jinghpaw Mung Shiga
7 comments:
- hkunman said...
-
KIO,KIA, Myutsaw share shagan ni hte Jing Hpaw Wunpawng Myu sha ni e......,Kadai Myi lawm yang lawm u ga.........GOD, Anhte hpang maga ge lawm yang MUNG KAN TING HPE N-HKRIT RA AI.Dai PYI TU TSIT, ni lawm ai lam gaw,MYEN NI GRAI HKRI mat wa ai lachyum re yaw........,
- July 14, 2012 at 1:19 AM
- Mau Jin mau Jin said...
-
Myen pyitu tsit ha ha ha ha mani she n kam ya ai, nan hte ni naw n gunja dum ai ten hta wp mungdan shanglawt hpyen la ni hpe jawm gasat ai gaw sai rum shada gasat nga ai ngu kadai n mu mada ya ai. Hpa hpung mi rai rai myu sha lam hta b tsap ai yawng gaw wp ni aq majing re ngu tsun shana dat mayu ai. Kade wa zeng ti madu aq myu sha ni hpe zingri sat na ladat kaba mi shajin tawn tim David aq lahpaw shinggyin kata na lawt lu na hkum shadu. Nan hte zawn re myu tsaw myit n rawng ai ni hpe mying jahpan hte hkrak re ai laka bawk kaw ka matsing da ai hpe dum ga. Myen wa gade maidang sharawt ya tim, hpang jahtum gaw, myen e gyam sat kau hkrum na ni re. Myen e n sat kau ai nga na mung hkum pyaw taw mu am-hte na sat kau na re. N kam taw gaw lat taw mu, shat mung hkru hkru sha da mu. Si du gaw nan hte makau kaw du taw sai. Ha ha ha ha myen mayam tai taw ai ni nan hte hpe jam jau n jaw shi yang, nan hte aq myit malai ai hpe wp mungdan la nga ai oi...
- July 14, 2012 at 2:38 AM
- Mau Jin mau Jin said...
-
Hkung ga let comment ka ai kaw myen hpe nau pawt mayu let ka dat ai majaw gasi n kau hkrat mat ai zawn shut mat ai hpe naw chyena la marit. USA Air Force
- July 14, 2012 at 2:42 AM
- Anonymous said...
-
Pai maga ngarai mung lam numshe maga de yan nang hkawm nga ai sai rum amyu sha ni e...
myit malai lawan lu nna kanu amyu sha ni hpang de kayin wa marit law.
Myit malai hpang hkrat mat na ma ai lu yaw.Gaida jan hkan nu a maumwi i na ga mani? Labau n tsawm mat na ma ai yaw...
- July 14, 2012 at 4:22 AM
- Anonymous said...
-
lu rim da ai ,,myen dang chyang ni ,,hpe hkum dat mu lo,,,dai ni hpe ,,n hte myu sha ,,ni htawng hkan grai rawng ai dai ni hte ga lai na hku di mu,,,,,,dai hku n ga law yang,,ngai mung ,,jing hpaw ngu ai kaw na ,,mying ga lai kau sa na,,dai sha re
- July 14, 2012 at 7:39 AM
- Anonymous said...
-
Myen GUI tai nga ai pitutsit ni tinang hpe shangai tawn da ai kanu kawa myiman hpe pyi n yu ai MAYAM amyu..Myen NING GYI ni e..lawan myit malai lu mu ngu Jinghpaw Wunpawng Mung Shawa kaw n na sadi jaw dat ga ai lo...
- July 14, 2012 at 7:52 AM
- joilu said...
-
Myen ni ndai majan kaw nau si hkala wa sai majaw mawlanyet galaw wa sai re. Anhte W.P. myu shada sat si na hku nyan ai re majaw zen na gaw tinang re. Moi de majan zim nga ai ten laman Myen hte pawng nna hpa akyu mi hkam sha lai wa tim, ya majan byin ai ten gaw Myen a hpang n mai hkan taw nga sai hpe lawan aten naw nga yang dum hprang ra manit dai law. Lawan tinang amyu sha rawt malan hpung de shang wa marit. Yawm htum labau tsawm na re. W.P. mungdan lawt lu ai shani Karai a mungdan gaw gap na re. Dai majaw lawan myit gayin nna shang wa marit law.
- July 14, 2012 at 9:58 AM


text:
KIA NI HPAKANT LAM KAW MASHA JEP JEN
Labels: Jinghpaw Mung Shiga
18 comments:
- Anonymous said...
-
grai kaja ai mahkyen rai sai.majan dai ram byin nga yang hpakan de lung wa ai myen gaw myen hpyen la shing n'rai kaichyan hte myen hpe madi shadaw ai ni sha re.yawng hpe rim kau ra ai.grau nna jep shagyen rim jahkrit shachyut kau ra ai.ya ten hkawmsa hkawmwa chye ai lu ai gaw myen hte seng ai myen hpyenla hte kaichyan ni sha re,ja ja sadi ra ai.
- August 31, 2012 at 11:35 PM
- Anonymous said...
-
Abye daw yin mu dai sawa myen ni hpe grai na gabu sai.....
- September 1, 2012 at 12:27 AM
- Myujet said...
-
Grai na jabu sai,moi 1994 shawng daw na Hpa Kant ginra zawn W.P myu sha ni wang lu wang lang galaw lu galaw sha lu na matu KIA ni e,,,,naw mahkawp maga la ya marit oi,,,Maw ga hpe sep hkawp madu la lu na hku she ,,,,,,,oi
- September 1, 2012 at 12:27 AM
- Anonymous said...
-
Err ha.
- September 1, 2012 at 12:28 AM
- Tsawhkawn said...
-
Praise the Lord...,Ara di law dan nga sha na ra dik sai wa re law jau jau na nlu galaw tim ya mung nhpang hkrat ai,Myan gwi daw ni hpe langai mung nmai jashawn sai ,grau myit machyi ai gaw an hte a buga na lung seng ni wa MIWA ga kaw she tsit taw nna an hte myu sha ni gaw hpyen yen dabang kaw marang htu tim jan ja tim hkrap ngu hkrap ngoi jum hte shat sha ai hte PLASTIC GIN SUM e nga mat ai hpe wa mu kau da nna mipwi si ni majoi joi maroi nni she hkrap ga ang kau ni nngai ,ya dai ni kaw nna anhte a buga na jalungseng ni Wunpawng myu sha a sut gan tai wa nu ga WA KARAI KAW hpyi nem nga nngai law.Myu tsaw hpyenla ni ngwi pyaw hkamja nga u ga
- September 1, 2012 at 12:49 AM
- Mutsha said...
-
Myen hte Miwa hpe hkum shalai manu law dai ni gaw masha nre GWI re.ya kaw nna jinghpaw nre ai ni shang wa jang hkangse law law hta la mu yaw an hte mungdan hpe manu shadan ra sai .an hte ni maigan du tim myen hkangse jarik dik hkra jaw ra ai nta wa lam pyi nmu hkra yaw dai kaw lu dai galaw ra sai lu yaw myu tsaw share ni e
- September 1, 2012 at 12:59 AM
- Zaiwa sut said...
-
Tsawm Hkawn hte Mutsha nan yen le ngai hkam sha ai hpe ka shapraw ya ai majaw Thank you yaw..re Myen & Miwa hpe mu ai shira kaw gawt mu nawng tau kaw Nye Dwi pyi she machyi mat sai ya mung nmai shi ai.an hte hpe gawt ai majaw ya shen hte hpe gawt ten rai sai myit machyi dik ai yaw Gwi daw ni e
- September 1, 2012 at 1:08 AM
- Anonymous said...
-
Ngai na mying gaw er ha ar ha re ngai gaw hpyen la n gwi la ai sanat hkrit ai majaw le hehe...rai tim hkum tsang online kaw na wau lawm na yaw
- September 1, 2012 at 1:32 AM
- Anonymous said...
-
Err ha ngu ai gwi i?he he wau ai baw nre jahtau ai baw yaw wau wau gwi eee
- September 1, 2012 at 1:39 AM
- Anonymous said...
-
Err gaw gwi i myen i?
- September 1, 2012 at 1:41 AM
- hkunman said...
-
Grai gaja sai, Raitim Lam kaw sha hkum nga taw mu yaw...., MYEN TSADAN NI n-myit mada ai kaw na sa htim gat na maja nga mu...., n-tset, n-kam na zawn re Myen hpe gaw..., woi la n-na mayun gap kau mu yaw.....,
- September 1, 2012 at 6:19 AM
- Anonymous said...
-
Kachin land de lung wa ai lawu ga na myen ni hpe ya na zawn prat tup jep ra sai...ndai hku galaw ai gaw mung shawa a matu mung shim lam a matu kaja wa na matu rai nga ai..
- September 1, 2012 at 6:42 AM
- Anonymous said...
-
ma ni ma ni hkum ga law hkat mu yaw,,sha da hpa ji jaw la ga,,hpa ji jaw yang mung ,,on line kaw a dup hkat na zawn2 mung pru na re,,
mai gan ga nga ai ni sha on line kaw ten tup lu dung ai,,nan hte hpe la ni mi ,,bu ga de ,na ni la nga ai hpe dum ga,,,,nan hte chye ai ,,ma hkrum ma dup gaw ,,an hte myu sha ni a ma tu ,,sha ra mi kaw a kyu rawng ai hpe ,,,dum ga yaw ,,,tsaw ra ai ma nang ni yawng hpang de......
wa di wa rum.....
- September 1, 2012 at 7:27 AM
- marau bum said...
-
Hpyen gasat ai shani a matu gumra hkyen tawn ti mung, Padang lam gaw Yehowa kaw na rai nga ai..
Ga shagawp 21:31
Moi,nji nwa ni jung da ai ,lamu ga jarit shadaw hpe,hkum sit kau et,,,,
Ga shagawp 22:28
- September 1, 2012 at 7:53 AM
- marau bum said...
-
Hpyen gasat ai shani a matu gumra hkyen tawn ti mung, Padang lam gaw Yehowa kaw na rai nga ai..
Ga shagawp 21:31
Moi,nji nwa ni jung da ai ,lamu ga jarit shadaw hpe,hkum sit kau et,,,,
Ga shagawp 22:28
- September 1, 2012 at 7:55 AM
- Anonymous said...
-
Er ha gaw gwi nre loo erha gaw mying re lo er ha myen nre lo gwi nre loo jimg hpaw zep zep loo ar ha... Erha.... Hehehe.....
- September 1, 2012 at 9:39 AM
- Jatawng Naw said...
-
Grai kaja ai hpyen ninggang lam langai mi rai sai.Uru hka mayan hte LaiNawng hka mayan hpe mung atsawm hkap shingdang kau ga law. 2011 June shata kaw na jep jasan ai rai yang daini na ten Hpakant ginra kaw majan pi nkasat ra na re. Ya tim, Myitdum ai ten lawan ladan Tara ja ja hte lu galaw ai mung grai kaja sai law.
Ndai lu jep ai myenla ni yawng hpe majoi kaman n shabai dat ga! Ta layung 2maga hpe atsawm jep yu nna, hpyenla maka kap yang, layung 2 sha gaw,laman kaw na tawk kau ya nna she shabai dat ga law.
Pawngyawng myu tsaw share shagan ni myusha kaji kaba ni yawng hpe Karai Kasang Wa tutnawng bau sin lam woi ya u ga law.
- September 1, 2012 at 12:24 PM
- maran seng hpung said...
-
Dai mung chying masat hpe sumla dam da na online n tsa ma ra ya mu law
- September 2, 2012 at 8:58 AM


text:
时间:2017-12-07 15:10:46 来源:德宏团结报
2017 ning shata 11 nhtoi 29 ya shani go mali zinghkra nhtoi gaja nan rai nga ai. Nhkum krung ginwangdo, Sanhko ninghton, Nhkre mare ko hkik pong dik ai nlung nnan sha poi galo ma ai.
Sinpro sinna ajut anu shagu de nna du hkum pru wa ai poi masha 1700 jan Nhkre mare ningnan ko gabu hkinnum lu sindai masin asu 2017 ning na nlung nnan jom hkri-on ma ai. Nhkre mare go amyu a htunghking ningli makop gaja dik ai bum ga Jinghpo gahtong re, ya yang asuya ko nna grai n-gun dat nna moi na htunghking ningli makop maga gaja ai Jinghpo gahtong go gap nga ding yang rai nga ai.
Ndai lang na mam nnan sha poi hpe Nhkum krung ginwangdo asuya up Sun Shan Shan woi on, yungui pinra hpe Sakhkung sumla hkrung shiga dap Maji Mai Mai hte Maji No Htoi woion, shong nnan e Nhkum krung ginwangdo pati mu madu Li Kin Chyung hkalum mungga shaga nna, Yinkyang ginwang mungchying sha gasa zuphpong gaba dinggrin salang rapdo dinggrin mu gun salang ningtau mu madu Lahpai No, Yinkyang ginwang htunghking hpung a gong malai hkalum mungga sa shaga, Dumsa gaba Jaiwa No Nlung nnan shaman kungdon rai, mi na Sakhkung mungdo Mungchying sha gasa zuphpong gaba dingrin salang rapdo mu madu La-Sang Yo poi hpo ga shaman dat ya ai hte mam nnan sha poi hpe hpang wa sai. Nhkum krung mare buga shagu ni tsom la ai htunghking ka hkrang ni sa ka dan, yungui ninghking Aura Li, Aba di, Yo Mu Tsai ni htunghking mahkon sa mahkon hkalum, Htunghking madum sara kaba Manam Sharoi htunghking madum sumpyi hpe langai hpang langai sa dum dum shapyo dan ai, nhtu hkyen sara kaba Labang No San nhtu hkyen sa ka dan rai, grai pyo ai mam nnan sha poi hpe galo ma ai. Shing rai shani htunghking yu-ngui pinra na lamang ngut ai hte poi shawa masha ni yong htunghking manau bai jom nau la rai, nlung nnan bai jom mahkon hkri-on sha ma ai. Nlung nnan jom mahkon sha ngut ai hpang go htunghking htongka bai jom ka rai shana tup mung yu-ngui pinra hpe wuwu didi jom shapyo lai wa sai.
Ndai lang na nlung nnan sha poi hta Yinnan mungdo gaba nsen shapoi sumla shiga shabra dap amyu ga shapoi hpung ko nna wuisin hte galang ta shabra ma ai.“Sak hkung datnu sumgon ta-lahpan na Sak hkung”mung galang ta hton shabra ma ai, shingrai, ndai lang na nlung nnan sha poi galo nga ding yang wuisin hpo yu ai masha mun 3 jan du nga ai.
Ndai lang na nlung nnan sha poi ko sa du hkalum lom ai du gyi salang ni go: Mungdo asuya pati hpung salang Sung Yi Fa, Mi na Sakhkung mungchying sha gasa zuphpong gaba dinggrin salang rapdo mu madu La Sang Yo, Yinnan mungdo gaba nsen shapoi dap sumla hkrung shiga dap pati lakying ningtau mu madu Hpai Hua (Lahpai Ayung), mungdo mungchying sha gasa rapdo salang ningtau jare HkeLin Hkyang, mungdo asuya magam gun masha gonhkang dap salang hpong shingra ama hkam salang Kyang Gye Hua,mungdo magam gun masha sumrat salang Pau Hkong Lung, Mangshi Nbungli daru jakmu dap tingnyang up Li Hpyin, Yinkyang ginwang mungchying sha gasa salang rapdo dinggrin mu gun salang rapdo ningtau mu madu Hpai Gyen Hua(Lahpai No),Yinkyang ginwang asuya up ningtau salang wa Yin Yu Shan, Yinkyang ginwang htunghking hpung ningtau ningbo Lahpai Brang Nu, Yinkyang ginwang Htunghking hpung ningtau ningbo Yo Gui Hkyen Nhkum (Nhkum Yo).
Sa du hkalum ai rung hte wuhpung wuhpong ni go, Sakhkung mungdo asuya magam gun masha gon hkang dap, Yinnan mungdo gaba nbungli daru hpaga hpung Mangshi hpaga dap, Yinkyang ginwang hko shabra dap, Yinkyang ginwang hpaga dingga gonhkang dap,Yinkyang ginwang balik dap, Yinkyang ginwang labau laika mazing dap, Nshon ginwang Zhinzi gat mare Manmau ninghton, Yinkyang ginwang Hkrai bang yang buhkom hpaga dap, Yinnnan yinhkeng hpaga dap, Yinnan mungdo gaba Kyangnong ninghton hpaga dap, Yinkyang ginwang, Jinghpo Wunpong amyu sharot hpaji sumru hpung, Kyangsi ramma dap, Yinkyang ginwang, Jinghpo wunpong amyu sharot hpaji sumru hpung Hka shang hpung lakying ni, Yinkyang ginwang Jinghpo wunpong amyu sharot hpaji sumru hpung N hkum krung hpung lakying ni, Htaihpyin ginwangdo gat mare ni, Hka-shang ginwangdo gat mare ni, Na-bang ginwang do asuya gat mare asuya rung ni, Sama ginwang do asuya ni rai nga ai. Shingrai ndai lang sa du hkalum ai masha jahpan yong 1700 jan du ai.


text:
Mohter Teresa gaw, madu a shaning 1910 ning August shata 26 ya shani Macedonia Mungdan skopje ngu ai mare kaw shangai wa ai re, kanu yan kawa gaw Yi sun hkau na bungli galaw sha ai yan rai ma ai, shan nau ni marai (3) kaw na Mohter Teresa gaw kaji hpung dim mahtang rai nga ai. Shi a kaji yang na kashin kamun mying gaw Aganes ngu ai rai lu ai.
Mohter Teresa a kawa gaw, 1919 ning hta nnga mat sai. Shi kanu gai da jan gaw Karai Kasang hpe kam hpa chye ai, kasha ni hpe mung atsawm sha yu woi awn sharin chye ai, dai majaw shan nau ni yawng gaw myit su hpaji chye ai ni rai nga ma ai, ndai zawn myit su let Mothter Teresa gaw, “DOUHTERS Of MARY” ngu ai Uhpung kaw shang nna tara laika hte mahkawn mangoi ni sharin la lu ai majaw grai kabu myit dik nga ai, dai hte maren kaji ten kaw nna sasana majen je ai, magam lam hta grai myit lawm shakut mat wa ai rai nga ai.
Bai nna Nawku hpung na share shagan ning hkring ni, san pra ai masha ni a ahtik labau ni hpe hti hka ja la chye ai jan re. Mohter Teresa shan nau ni shada da grai chye tsawra hkat ai, matsan mayan re ni hpe mung grai matsan dum chye ma ai da, shanhte kaw sa hpyi sha ai ni hpe galoi mung Madu Yesu a myi man tau let yawng kahpu kanau ni hkrai re nga nna jaw sha chye ai nga nna tsun ai.
Sasana magam hta myit lawm ai Mohter Tresa gaw, Asak 18 ning hta “SISTERS OF OUR LADY OF LORETO” ngu ai Mama uhpung hta shang lawm magam gun mat let Mama ni hte seng ai hpaji ningli ni hpe sharin hka ja la rai nna 1931 ning May shata 24 ya shani Madat mara ai, Matsan mayan ai, Chyoi pra San seng ai Ndai ga sadi (3) hpe hkam la nna Mama prat hte sasana magam gun hpai mat wa ai. Shi a Teresa ngu ai mying gaw Mama tai ai shaloi na jan mau mying rai nga lu ai. Mothter Teresa Mama tai ai shaloi Teresa ngu ai mying hpe la ai a lachyum gaw Madu Yesu tsawra ai San Pra ai Teresa a kasi la mayu ai majaw re nga nna chye lu ai. Mohter Teresa gaw Mama tai wa ai hpang Pyintit mungdan kaw nna India mungdan Calcutta mare kaw hpaw nhtan da ai shanhte a mama hpung ni up hkang ai San pra ai Mary ngu mying ai hpaji jawng hta, Lamu ga hpaji hte Labau hpaji Jawng Sara num magam gun hpai na lit shatsam hkrum ai, kade nna ai sha Jawng up Mama kaba aya tang da hkrum nna 1946 ning du hkra kang ka ai hte gun hpai lai wa sai.
1946 september shata 10 ya shani Myit sumru wut sawk galaw let, akyu hpyi sumru nga yang, Karai Kaasang lak san shaga la ai hpe hkrum nu ai, dai lak lai shaga la ai lam gaw, matsan mayan ru yak jam jau hkrum ai ni, lu na sha na nlu, shingbyi shara dum nta nlu ai ni, ana zinli kap ai ni, machyi makaw hkrum hkra ai masha ni hpe yu lakawn na magam rai lu ai, dai lam hpe Karai Kasang kaw kam sham myit hte hpa mung myit ung ang ai lam nnga ap nawng shakut na matu myit daw dan lu ai hte shanhte a Mama kaba hpang de ahkang hpyi la nna, dai Mama hpung kaw na pru mat wa sai.
Mohter Teresa gaw machyi makaw ai ni hpe yu gawn lajang lu na matu tsi hpaji hpe sharin la nna matsan dik ai masha ni nga ai lawk de sa nga nhtawm dai magam hpe hpang dat lu nu ai. Mohter Teresa gaw shi a magam grai nhpang yang Chyoi Pra Hkum kaw sa akyu hpyi n’gun ban la nna Rosary sha noi da rai yi ngam de rawt sa sa re da. Shi a shani shagu na magam bungli gaw lam makau hkan si maw nga ai ni, kanu kawa ni kabai da ai ma kaji ni, Ahpye alam Ana kap ai ni, lu na sha na nlu kaw si hkrum nga ai ni hpe yu lakawn ai magam rai nga lu ai.
Ndai zawn Mothter Teresa a ap nawng ai magam nnan hpang ai ten hta shi kaw Gumhpraw lap (5) sha lu ai lam shi a labau hta mu lu nga ai. Raitim, shi a n’gun atsam marai hpe kam ai nre, Karai Kasang a tsawra matsan dum lama ai lam hpe, matsan jam jau ai masha ni hku nna shadan shaleng ya lu na myit mada let shakut shaja ai lam rai nga lu ai, Nau matsan ai majaw jawng nlu lung ai ma (5) hte shawng nnan jawng hpaw hpang lu nu ai, Laika ka na lung pa, G am gu, Hkyedan nlu mari ai re majaw Ga kaw shingna hte ka mahkret let laika ka sharin ya nga ai hpe makau kaw lai wa lai sa masha ni yu mau ma ai da.
Mohter Teresa hku nna 1950 ning Oct shata hta Tsawra matsan dum ai Mama hpung “Mossionnaries of Charity” ai Mama hpung hpe hpaw hpang lu dat nu ai, shi a Mama hpung ni a shang gan gaw yu maya India amyu shayi sha langai zawn, Sari rai malu ai, shanhte a Mama hpung gaw Calcutta mare kaw sha n’re India mungdan shara ni law law hta mung Mama ni sa du magam gun hpai mat wa sai.
1951 ning hta, machyi masha ni, si maw ai ni, shanu shingbyi na matu, shara lu shap la nna, shara shagu hkan na machyi masha ni, si maw ai ni hpe lahkawn tawn da nhtawm atsawm sha si wa lu mu ga lajang ya ma ai. Mohter Teresa a magam bungli lani hte lani, galu kaba wa ai hte maren, 1960 ning hta gaw, Wa Sarabyin a ahkaw ahkang hte mungkan mungdan ni law law de Mama marai 3000 jan sasana magam gun hpai lai wa ma ai.
Tsawra ai nu wa hpu nau ni, ndai Mohter Teresa a tsawra matsan dum ai magam bungli gaw, Karai Kasang a ra sharawng ai magam re lam dan dawng nga ai.1962 hta tsawra matsan dum ai magam hta lak lai shakut ai Mohter Teresa hpe India Asuya Up hkang hpung hku nna, shagrau ai kum hpa ap jaw ya mat wa ma ai, dai shaning hta sha Philippnes mungdan kaw na shagrau ai, Sinpraw Asia mungdan ni hte seng ai, Masaysay Kumhpa hpe mung hkap la lu nu ai, dai aten hta Mungkan mungdan ni re ai, Africa, Austalia, England, Nicaragau, Cuba, Russia, hte Uropa dan ni hta shi a Mama hpung hpe hpaw nhtan da lu nu ai.
1969 ning March shata praw (3) ya shani, Wasarabyin Paulu (6) kaw nna shi a tsawra matsan dum ai magam bungli hkrun lam hta jai lang lu na matu Mawdaw Car langai shagrau dat nu ai, raitim dai hpe shi njawn ai sha $ Dollar 98,000 hte dut kau nna dai gumhpraw hte Mang gang kap ai ni hpe tsi shamai na matu tsi rung gap ai hta jai lang mat wa ai, dai hte maren India mungdan asuya hku nna mung, shi a tsawra matsan dum ai magam hkrun lam hkawm ai shaloi, Nbungli, Hkarang leng, Wan leng shabrai njaw ai jawn lu na matu lajang ya lai wa sai.
Mohter Teresa gaw shi a tsawra matsan dum ai magam grau grau nna awng dang wa nna, 1979 ning, Oct 17 ya shani, mungkan ngwi pyaw simsa Novel Kumhpa shagrau ai hpe hkrum nu ai, dai shaning hta sha, American, England mungdan ni kaw nna shagrau ai kumhpa, Wa sarabyin Yohan (23) kaw na shagrau ai kumhpa hpe mung hkam la lu nu ai. 1979 ning, Dec 10 ya shai gaw Noway mungdan a hkaw hkam wa shagrau ai Kum hpa, 1980 ning hta gaw shi a Mama jawng ni hpe Lebonon, Sinna Germany, Yugoslavia, Mexico, Brazil, Peru, Kennya, Haiti, Spain, Ethiopia, Belgiam, New Guinea, Argintena, Soviet mungdan, Albania hte Cuba ngu ai Rusia mungdan ni hta bai hpaw hpang jat lu ma ai. 1988 ning May shata 21 ya shani gaw Roma mare Vatican kaw e jawng langai bai hpaw nhtan da lu sai.
Tsawra ai nu wa hpu nau ni ndai zawn Mohter Teresa a tsawra matsan dum ai magam gun hpai ai Mama hpung ni gaw nhkring nsa Bungli galaw shakut ai lam chye lu ai shaloi, masha yawng gaw myit n’gun lu ai hte shang lawm shakut mayu ai ni nga wa ma ai, dai hte maren 1963 hta Tsawra matsan dum ai Bro. Uhpung, 1976 hta (Contemplative) ngu ai aten tup akyu hpyi shakut ai Mama ni hte, 1979 hta Bro Uhpung langai hpe hpaw nhtan da lu ma ai. Bai nna Mohter Teresa a Mama uhpung ni gaw hkum hkrang hta ra kadawn ai hpe sha hkye ai nre, wenyi lam hpe hkye mawai lu na matu Tsawra matsan dum Jau uhpung hpe mung hpaw nhtan da mat wa sai lam chye lu nga ai. Ndai zawn Jau, Ma ma, Bro uhpung ni sha n’ga, Lay Missionary ngu ai Yu maya hpung masha ni law law mung ndai magam hta shang lawm ap nawng nga ai gaw, daini du hkra rai nga ma ai. Mohter Teresa gaw shi a magam gun Jau, Mama, Bro ni hpe, ndai magam bungli shakut ai ten hta akyu hpyi chye ra ai, myit masin hta tsawra matsan dum ai sasana magam re ngu nna galoi mung myit dum ra ai nga nna tsun shadum dum re ai lam, shi ai labau hta mu lu nga ai. 1981 ning hta, Chyoi pra ai hkum a san seng ai Jau ni ngu mying ai Jau uhpung hpe mung hpaw nhtan da nna Chyoi Pra hkum kaw sa nna aten tup akyu hpyi htinglu htinglai ap nanwg ai lam hpe mung galaw ma ai lam chye lu ai. Ndai zawn Mohter Teresa a tsawra matsan dum ai magam, lawan ladan rawt jat galu kaba awng dang mat wa ai, Hpa majaw kun??? ngu nna maram yu ai shaloi, magam bungli shachyen shaja ai lam hta shakut ra ai zawn, Karai Kasang hpe kam sham let akyu hpyi ai lam hta mung atsam dat ra ai lam hka ja la lu nga ai.
Tsawra ai nu wa hpu nau ni, Mohter Teresa a magam bungli hpe myit lawm nna mungdan shagu kawn shagrau ai kum hpa ni hti she ndang rai mat wa ai, Hpa majaw kun ngu nna loi li sum ru yu ga, Mohter Teresa gaw kaji dik ai magam bungli hpe kaba dik ai Tsawra myit hte myu hpung n’gin hka masha ru sai n’ginhka masha hkum shagu hpe manu shadan ai myit masin atsam hte Karai Kasang hpe shagrau ai kaba dik ai kum hpa re ngu nna myit la lu nga ai. Dai majaw anhte a prat hta mung, Karai Kasang hpan da ai masha shagu hpe manu shadan hkat chye na matu myit dum la mai nga ai, Nawku hpung shada da, Arawng aya kaji kaba, lu su ngamu ngamai ai lam hpe n’yu ai sha, shada myit hkrum let, Karai Kasang Wa a tsawra myit hta kahkyin gumdin nga ra ai lam hpe mung shadum ya nga ai.
Bai nna 1986 ning Feb shata htaYa San Pra ai masha rai nga sai, dai shaloi na Wasarabyin John Paul II India mung de sa du dam ai shaloi Mohter Teresa a jawng ginjaw Culcutta mare kaba de sa du gawan lai wa sai. 1988-89 laman hta mung Mohter Teresa gaw nhkring nsa shakut let pu ba nna hkam kaja lam loi li ningra wa ai hte tsi rung lahkawng lang rawng ra mat ai, Tsi rung yu nna mai hkam kaja wa sai hte gaw, shawoi na hte maren matsan dum garum ai magam hta nhkring nsa atsam dat shakut mat wa ai, mungdan law law ni hta hpaw ning htan da ai shi a jawng ni hte matsan masha ni hpe yu lakawn ai dabang ni de du hkawm gawan gatsan hkawm nu ai. 1990 ning September shata hta gaw “Mossionnaries of Charity” Mama uhpung a Mama kaba hku nna kalang mi bai kahtap lata tang da hkrum ai, dai aten hta shi a asak (80) ning rai sai majaw hkam kaja lam nau nnga wa sai hpe mu lu ai.
Nu Wa hpunau ni, Mohter Teresa a sak hkrung hkawm sa ai prat hkrun lam hpe bai n’htang sum ru yu shaloi, mau hpa a’tsam rawng ai shayi sha re hpe mu lu nga ai. Tsa-sam mungdan de myu sha n’bung, ru sai n’bung ai ginra de, Sasana magam hta awng dang hkra shakut mat wa ai rai nga ai. Mohter Teresa a magam bungli gaw Madu Karai Kasang ra sharawng ai magam bungli re lam dan dawng mu mada nga ai law.
Shi a Mama hpung gaw de hpang ai 1946 - 1978 ning laman, Mama ni marai (935), Bro ni Marai (185), hte gawn lajang ap nawng ai masha ni marai (335) hte rau tsawra matsan dum ai magam hpe jawm galaw mat wa ma ai, shanhte a magam awng dang ai mahtai hpe maram yu yang, Sen lam she du ai machyi masha ni, Mang gang ana kap ai ni, AIDS ana zinli hkrum hkam sha ai ni, Gabai da hkrum ai Ma kaja ni, yu lakawn na n’nga ai Gum gai dingla ni, machyi makaw ru yak jam jau hkrum ai masha ni, kawsi hpang gara hkrum ai ni law law hpe tsawra myit kaba hte yu lajang lu mat wa masai. Mohter Teresa hkum nan kade daram shakut ai nga yang shi hpaw da ai jawng shagu hkan, matsan mayan ni hpe yu lakawn ai dabang hkan malu masha nlu sha ai ni hpe gawn lajang ai dabang ni de, galoi mung sa du gawan n’gun jaw chye ai hpe mu lu ai.
Mohter Teresa gaw lani hte lani dai zawn shakut nga ai ten hta hkamja lam ningra wa ai hte 1997 ning hpang daw de gaw, salum ana grau grau sawng jat wa nna, shi a hkang galai na Ningbaw hpe 1997 March shata (13) ya shani Mama Nirmala ngu ai hpe lata tang da nu ai, dai zawn shi a hkang galai na Mama hpe, ningbaw lit magam shatsam da ai shata (6) a hpang, 1997 September shata (5) ya shani, shi a asak (87) ning hta Madu Yesu lahpyen hta e angwi apyaw yup pyaw ban sa mat wa sai rai nga ai. Mohter Teresa a makoi mayang poi hpe September (13) ya shani galaw ai hte Jaw prat (20) a laman Hkyik hkam dik, Mying dan hkung dik, labau shang makoi mayang poi kaba langai hku nna mungkan hta mu lu mat wa sai, ndai gaw mungkan masha yawng a tsawra myit hpe hkap la lu mat wa ai a, sak se gaw ndai makoi mayang poi hte sek se madun mat wa ai labau nan rai nga sai.
Mohter Teresa a makoi mayang poi hpe India mungdan, asuya makoi mayang poi hku nna galaw ya lai wa ma ai, kaja wa nga yang India mungdan ngu ai gaw, Hindu makam masham mungdan re, HKristan hpung masha nigaw tsa hta shadang 2% sha nga ai rai nga ai. Ndai zawn Hindu mungdan hta Catholic hpung masha magam gun Mohter Teresa hpe mungdan asuya makoi mayang poi hku nna galaw ya ai lam gaw lak lai dik ai labau nan tai nga sai re. India mungdan hta ndai zawn makoi mayang poi hpe hkamla lu ai gaw Mungdan Gumsan magam hte hking mang daju ni nnga mat ai shaloi, shanhte chyu sha hkam la lu mai ai ahkaw ahkang rai nga ai. Bai ndai makoi mayang poi de Hindu, Budda hte kaga makam masham hpung shagu na Dat kasa ni, India mungdan Gumsan magam, Italy mungdan Gumsan magam, Ndai philippens mungdan na Gumsan magam Corazan Aquino, Spain mungdan hkaw hkam jan, Jodan mungdan Hkaw hkam jan hte America mungdan Gumsan magam Bill Clinton a n’rum n’tau jan Hilary Clinton ni sa du yawn shawai lawm mat wa masai re.
Mohter Teresa a makoi mayang poi lamang hpe Calacata mare na Netaji ginsup ginra kaw galaw nna, shi a moi mang hpe gaw shi a Mama hpung ginjaw jawng wang kaw makoi mayang da ai, ya daini du hkra ndai Mohter Teresa a moi mang makoi mayang da ai lupding lupwa de mungkan masha ni law law sa du akyu hpyi ma ai lam chye lu nga ai. Mohter Teresa hpaw lajang da ai jawng shagu na matsan jahkrai ma ni yawng a n’gup hta “tsawra myit dam lada ai Nu, Madu Karai Kasang hpang de wa mat sai majaw, anhte yawng jahkrai hta jahkrai rai mat sai “ nga nna, yawn myi prwi hte n’ja n’hpra shakram dat ma ai lam chye lu ai. Ndai zawn, Mohter Teresa gaw, matsan jahkrai ma ni a matu, kanu hta kanu tai ya lai wa sai rai nga ai. Shinggyim myit hte kade mi n’ja tim, yawng hpe Mother Teresa shingdu gayin shakram kau da ra sai rai nga ai. Raitim mung, shi a mai kaja ai magam bungli ni a marang e, Karai Wa gaw shi hpe mau hpa chyeju jaw ya sai rai nga ai. Dai gaw, ya nnga mat wa sai San Pra ai Wa Sarabyin Yawhan Paulu (II) shi hkum nan, lai wa sai 2003 ning, October (19) ya shani, Vatican, San Peter Nawku Htingnu hta Alu ai masha masat shagrau dat ai lam rai nga ai. Dai shani kaw nna, shi a poi nhtoi hpe shaning shagu September shata (5) ya shani galaw nga sai rai nga ai. Bai nna, kabu hpa lam langai mi gaw, 2016 ning, September Shata Praw (4) ya, Laban Shani hta, Mohter Teresa hpe, Wa Sarabyin Francis kaw nna, San Peter Nawku Htingnu Kaba hta e, San Pra ai Masha dang dat sai lam rai nga ai.
Nu Wa ni, Mohter Teresa gaw, moi kaji ai ten kaw nna, tsawra matsan dum myit hte hpring ai, san seng myit masin rawng ai shayi sha rai nga ai. Uropa mungdan kaw nna, namuk dara hka pang lai, bum lang hkaraw nhkap lai di kau da nna, myu, ru sai, ga nbung ai India mungdan matsan ai ni law malawng nga ai Calacata ngu ai shara de ru yak jam jau a myu myu hkam nna, Karai Kasang a kashu kasha ni hpe makawp maga , pawn ba la sai lam hpe yu yu ai shaloi mau hpa chyeju atsam rai nga ai. Gade mi yak hkak jam jau hkrum ai raitim, myit htum ai lam n’nga ai sha Madu Yesu shingbyi nga ai Chyoi Pra ai hkum hta n’gun la let, matsan mayen, nga shara shingbyi na n’nga ai jahkrai ma ni a matu atsam dat shakut lai wa sai rai nga ai. Shi a matsun maroi hta: Nu Wa hpu nau ni, “Chyoi pra hkum hta nga ai Madu Yesu hta maju jung mu, Chyoi Pra Hkum hta nga ai Madu Yesu hpe mu hkra tam u, shaloi na a myit masin salum hta Madu Yesu teng sha shanu nga na re" nga ai ga hpe, n’nga mat sai San Pra ai Mohter Teresa tsun lai wa ai re. Bai Chyoipra ai hkum hta asak hkrung nga ai Madu Yesu n’lawm yang anhte asak N’hkrung lu ai zawn, Jau ni n’nga yang Madu Yesu hpe lu la na nre nga ai mungga mung, Mohter Tersea tsun shadum lai wa ai rai nga ai. Ndai mungga ni hpe sumru yu let Nawku hpung hte ginlung gumhpawn nna, kaja ai hkristan masha ni byin tai wa hkra shakut sa wa na grai ahkyak nga ga ai.
Tsawra hkungga ai nu wa hpu nau ni, San Pra ai Mohter Teresa a lam hpe na la lu sai hte rau, anhte a sak hkrung hkrun lam hta Madu Karai Kasang a myi man hpe tau let, matsan mayen, ru yak jam jau, shingbyi machyu shara n’nga ai ni hpe mai byin ai made mi garum shingtau la nga ga. Anhte yawng gaw Hristu hta langai sha re majaw, lani mi na ten hta, Karai Kasang hpang de wa shingbyi na ni hkrai rai nga ga ai. Anhte a kanu San Pra ai Mohter Teresa a katsi kaja hpe la let, mai kaja ai magam bungli ni hpe galaw shakut hkawmsa nga ga law.
Shamyet Shanat ai – Mother Teresa a labau laika buk
Ka Lajang ai – Mama Rose Angeline Maran Nang Doi
RVA – Jinghpaw Nsen Shapoi Dap, Manila, Philippines.


text:
Jinghpaw mungdaw Hugawng Pa, Danai ginwang kata ndai bat pru de kaw na marang n sim n sa htu ai majaw, Danai Hka tung kaba wa ai majaw buga masha ni hka hpyen hkrum nga ai lam chye lu ai.
Dum nta ni hka lim mat ai majaw buga masha ni gaw hka n du shi ai, lam n’maw hte kawng ntsa hkan hprawng yen nga ai re hte, gumhpraw lu ai ni gaw htap tsaw ai manam jarawp hkan hprawng yen shanu nga ai re lam, Danai mare na Hpauyu Hka tsun ai.
Ya ten hka hpyen hkrum nga ai ni garum ningtum ra kadawn nga ai raitim, asuya seng ang ai ni maga na garum jaw ai lam garai n na lu shi ai nga, shi tsun ai.
Lai wa sai mali ya daram kaw nna marang n sim n sa htu nna hka kaba wa ai raitim, July 8, dai ni jan bai pru wa ai majaw hka bai yawm wa ai lam chye lu ai.
Ya ten Jinghpaw mungdaw sha n ga Rahkai mungdaw hte Hkang mungdaw ni hta mung hka kaba wa ai majaw, dai ginra na buga masha ni hka hpyen hkrum nga ai ten mung rai nga ai.
Asuya Du Hkra Ladaw hte Shingra Tara Matsun Dap a dai ni na hka shadang maram tawn ai hta, Danai Hka a hka nam Chin Dwi Hka lawu de Sagai Ginwang kata hka kaba wa na tsang ra ai shara hku nna masat tawn ai hpe mu lu ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Manga yunglat hte slam dat nngai
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Friday, October 29, 2010
Hpa ji ning li a akyu matu laika ka ga.
Malaysia, na Mut tsawm,
USA, na MR Gumzet,
Singapore, na Sinlibrang,
New zeland, na NZ Kachin,
Denmark na Magam zau,Munglai hkyet
Mungdan shara shagu kawn ka nga na ga ai
matut nna mungdan shagu na ni mai shang lawm ai.
( ndai blog Cbox )de na a email hkringdat kabang dat marit.chye ju kaba sai.Myusha lam hta
Thursday, October 28, 2010
Karai Kasang yu hkat wa ai A kyu ara
Karai Kasang yu hkat wa ai A kyu ara
(Yahweh) ngu ai Karai Kasang gaw tinang hpan hpa jang da ai shing gyim masha ni hpe tsawra nga ai. Shing gyim masha ni hte ganawn mazup na ra sharawng ai nna shing gyim mashan ni hte arau hkawm sa mayu ai Karai re ai.
Shi gaw hkum shan hta dan pru wa sai (1 Timohti 3:16) Karai Kasang gaw shing gyim masha ni hpang yu sa wa na matu Karai a rawng hpe raw kau da nna shing gyim masha sa hkam lai wa sai.
Karai Kasang hpe gadai n mu yu ga ai rai tim Kawa kasha ajat rai nga ai kasha shing tai gaw Karai kasang a hpung shing kang hpe dan dawng sha ngun sai. (Yaw 1:18)
(Yahweh) ngu ai Karai Kasang gaw kasha Yesu ngu ai mying hpe hkam la let shing gyim masha ni hpang de du sa wa sai.
Galile nawng de du sa wa ai shaloi Petaru hte Hkan nau ni gaw bungli ngut nna nta wa na matu sum gawn ni gashin taw nga ma ai. Shana tup nga rim ai bungli galaw ai majaw grai pu ba nga ma sai Nga langai mung n lu ai majaw myit htum nga ma ai Shat mung kawsi sai grai mung yup mayu sai dai aten hta Shing gyim masha yawng hpe hkye hkra la na wa (Isrea ) masha ni a myit mada nga ai Meshiya ngu ai Madu Yesu gaw du sa wa ai. Yesu gaw grai matsan nna bungli n awng dang ai ni shan hte a hpang e sa wa ai. Hkali gawn hpaw na matu a hkang hpyi ai shi mung a hkang jaw nu ai dai hpang Karai Karang a mung dan a lam mungga hkaw tsun hpang sai.
shaloi shi n myit mada da ai.shi zawn hpa mung n re ai wa bungli n awng dang nna myit ru myit htum nga ai wa kaw Madu gaw du sa wa sai.
Ti nang mung grai pu ba nna nta wa hkring sa la mayu dik sai rai tim mung tinang hkring sa la na hta Madu gaw grau a hkyak ai n re ni;
Tinang a ting gyeng myit hta Madu hte aten la nna Madu a hkaw tsun ai mungga hpe madat hkam la ai lam gaw manu dan dik ai lam re hpe shi hkap la chyena nu ai. Madu Yesu gaw Shi hpe aten jaw shara jaw ai Petaru hpe Mungga htawn tsun ngut ai hpang Hka sung ai shara de sit sa nna sumgawn hpe jahkrat nna nga rim sha ngun ai. Petaru gaw shana tup shakut sai rai tim nga n lu rim ai lam tsun ning dang mayu ai rai tim mung Madu Yesu a a ga hpe madat mara nu ai Yesu gaw shi hpe aten jaw nna ganawn mazum ai Petaru ni a ra nga ai lam hpe shi hkrak sha chye ai Madu Yesu hpe ya prat na ga hte tsun ga nga yang yu maya sha n rai shall shaman chyeju jaw mayu ai wa re. Petaru a Li sha n rai gaga ni a Li hta mung hkade lup wa na da ram nga ni hpring tup lu sha ngun ai re Karai wa a shaman chyeju gaw tinang langai hkrai a matu sha n rai tinang a marang e ga ga masha ni hpe du hkra shaman chyeju hpe hkam la sha ngun ai lam rai nga ai.
(Yahweh) Karai Kasang gaw Shing gyim masha ni hpang yu sa wa ai hpe nang atsawm sha myit sum ru u; Karai kasang gaw na a yu bak mara ni hpe Madu Yesu a sai hte ga shin kau ya sai. na hpang de sa wa nna nang hte ganawn mazawn na ra sha rawng nga ai.
Yesu gaw tinang pu b a ai majaw madu hte ganawn mazup na n dang mai nga ning len n ning dang ai. Madu a myit ra sharawng ai the maren hkam la lai wa sai.
Madu Yesu gaw shi hte a ten jaw nna ganawn mazum ai ni hpe yu maya shing gyim prat hta grau hkrik hkam ai shaman chyeju kaba ni hpe jaw lai wa sai . dai shaman chyeju gaw tinang langai hkrai matu sha n rai ga ga masha ni hpe mung matut garan gachyan ya lu ai ga sadi nga ai hpe mu lu ai.
(Yahweh) Karai Kasang yu wa ai a a kyu a ra gaw kaba la nga ai. Hpa mung n re ai yu maya masha Petaru gaw Yesu a majaw laklai ai prat de du wa ai. Ndai lam hpe sharin la mu Madu hpe hpang gara ai hte saw shaga nna aten jaw ganawn mazum ai lam galaw u
Nye lam sak se loi hkam mayu ai. Ngai nan nang hpam lu sha a mayam tai lai wa ai majaw masha ni a koi yen kau ai hkrum lai wa sai. ti nang hkum tinang myit grai kaji ga ren wa sai masha law malawng koi yen da ai rai tim Madu Yesu gaw ngai hpe tsawra ai ngai hpe n koi yen ai. Ngai hpang de Madu Yesu sa wa ai hpe hkap la shara jaw sai. Madu hte arau hkawm sa wa sai ngai myit malai lu nna galai shai wa lu sai. Nang hpam tsim yam kaw nna lawt lu wa sai.na majaw masha law law shaman chyeju lu na re ngu ai ga sa di nga ai hte maren byin wa sai.
Nang hpam tsin yam kaw na Ramma ni law law gaw nye a majaw Karai Kasang hpe chye wa sai ngai shaman chyeju lu ai zawn shan hte mung shaman chyeju lu ai ni tai sai.
Karai Wa a Hpung shing kang htani htana agrau nga u ga law
Amen
La Ohn La Htoi


text:
1947 - February- Pang Long Zuphpawng hte Pang Long myit masin.
Pang long -zuphpawng lam rai ntsun yang, hpa rai, 1947 - February - Panglong zuphpaumg byin pruwa ai shing du labau mung loi Tsun ra na re. Pang long mare gaw 'Lee cha *myo - tsa - saw bwa - wa up ai mare kaba langai mi re. Moi shawng de myen mung shanglawt rai n lu yang -1946 January shata htum wa de Aung San wa woi awn ai myen ni hkrai, (Taing pyu' pyi pyu - gawng saung ni) nga nna myen hkrai san, Englandd - London - de shang lawt hpyi na matu. Anhte Ethnics ni, Jinghpaw, Sam, Hkang, Kayin ni kadai hpe n shana ai shanhte hkrai, myen mung hpe .dan madu lu na matu amyun sa ma ai. Raitim myen ni rawt mat wa ai the Sam saw bwa ni chye kau ai majaw, England de British asuya hpe chye nan kayet ai hta ya sa ai Aung San ni gaw, anhte Bum masha Ethnics ni a gawng malai( representatives) ni n re. Shanhte hpe ahkyak hkum la ngu ai chye nan laika rai nga ai. Dai laika hpe hpang e she lu la ai . Ya mung ngai lu u..2,3, ya rai jang- Aung San myen ni l,ondon du sai. British asuya gaw myen ni hpe hpa rai sa mylt ta? Ngu san yang, English lata n kam rawng sai Myen mung ting shang lawt ra ga ai ngu mu ai. Shaloi English asuya gaw, nanhte hpe yu yang myen hkrai rai nga ai, anhte myen mung hpe up ai shaning 100/ - jan up ai majaw yawng chye ai. Bum masha ni myit hkrum ai lam lu sani? Ngu yang, Sam ni a chye nan lam, loi na lu nnA masu n gwi mat nna, rai nlu ga ai ngu yang - British asuya gaw - naw wa mu Ethnics ni myit hkrum jang she myit ya na ngu dat mu ai. Dai majaw myen ni grai Wa anthe nhtang wama ai.
Rangoon du ai the Aung San ni Irrawaddy Devission de Kayin ni kaw - Organization sa nga ma ai. Dai ten 1946 ning August 15 ya hta English Du Mr. Stevenson the Mr. North yan Myitkyina lung wa nna, Manhkring laika sharin jawng wang e mandat galaw nna, Man maw, sinli, myitkyina, Jinghpaw Du 100 /- hpe shaga nna zuphpawng woi galaw ma ai. Ngai mung kaji dik hku lawm nngai. Du kaba Stevenson tsun ai.
No 1, mungkan majan hta nanhte Kachin Ethnics ni hku nna 101, Kachin Rangers hku nna grai garum sai majaw, chyeju dum kum hpa jaw mayu ga ai. Gade nna yang myen mung shanglawt jaw kau sana re. Shaloi nanhte Jingbpaw ni myen the rau shang lawt hkum la mu, rau la jang, myen ni nanhte hpe dip sha na ra ai nga nna aja awa tsun sai.
-- - - -
Raitim Jinghpaw Du salang ni hkrung na de gaw nsa, si na de she sa sai lam,
(A) 1947- constitution lom ni, 1961 town gyi zuphpawng lamni, pang long kaw Jinghpaw ni gara hku tsun dara ai lam ni hpe matut shana dan na
(B) Panglong agreement hta munghpawm ga gawnga, myen gaw mung hpawm myit arawn alai kachyi mung n rawng ai majaw, dai ni ethnics ni yawng kasat ra ai lam bai matut shana na.
Grai ahkyak ai. Atsawm langa ga
(C) Hpa rai dai ni, KIO / KIA hpaw nna myen hpe gasat ra ai kun?
Mung masha shangun ma,
Duwa M.ZauAung
USA.


text:
* Anhte Jinghpaw Wunpawng amyu sha ni hpe Nang Madu shaman jaw ya ai mungdan lamu ga hte dai hta rawng ai nga manga, manu dan nhprang sutgan rai ni yawng a majaw mung chyeju dum shakawn ga ai law...
* Jinghpaw Wunpawng sha ni hpe Na a amyu, Na a wudat na Sagu Hpung shatai la nit dai. Nang hpe mu mada, Nang hpe kamsham ai Hkristan ni tai wa lu ga ai majaw mung chyeju dum shakawn kungdawn ga ai law.....
Mungkan shinggyim masha ni rai nga ga ai majaw, shut shai mara ni mung law law lu ga ai; ra rawng ai lam ni hpe mara raw ya rit. Matsan dum la rit.Hpyi nem tawngban ga ai law.......
* Amyu sha ting a shut hpyit lam dam mat ai mara ni mung hpyi nem tawngban ga ai. Anhte a mara ni yawng hpe raw kau ya rit law.......
* Jinghpaw Wunpawng sha ni hpe Na a lam sharin ya rit. Na a myi man nhtoi jahtoi ya rit. Nang madun dan ai hpe mu lu na myi hpaw ya rit. Nang tsun ai nsen na lu na ahkang jaw rit. Nang shangun ai bungli galaw lu na atsam jaw rit. Nang ra ai lam hta jai lang akyu jashawn rit. Na a lam sakse hkam lu na chyeju jaw rit. Nang hpe nawku kamsham daw jau lu na lam madun ya rit. Satan a agung alau kaw na shatsan shagang la rit. Na a wudat hte Na a Sagu Lawng hta prat dingnawng ningngai nga lu mi ga, matsan dum la rit.......
* Nang chyu sha Jinghpaw Wunpawng sha ni a Karai Kasang rai nga ndai majaw, kaga karai shaje hpe shamyet shanat ai awu asin arawn alai kaw na hkye la rit law.......Haleluyah....
* Anhte hpe jaw da ai mungdan hte sutgan ni a ntsa madu lu na, up sin lu na, makawp maga lu na, hparan lu na ahkang jaw rit......
* Na a hpung shingkang hpe shadan shadawng lu na, sakse hkam lu na, shada da myit hkrum nga lu na hte Na a man e manu dan ai amyu byin tai lu na matu matsan dum la rit...........
* Nang lata la sai Jinghpaw Wunpawng sha ni a matu, shawng lam majan pa tsap nga ai share shagan ni yawng hpe bau sin ya rit. Awng padang jaw ya rit. Tengman ai maga tsap ya rit......
* Nang lata la sai Na a amyu Jinghpaw Wunpawng ngu ai ni, daini tsinyam tsindam yawn madai hkrum nga ga ai. Roi rip nat sat zingri ai hkrum nga ga ai. Madu e Na a hkra lata ladawn ya rit. Mawshe hpe Nang jaw da ai dawhkrawng daini Jinghpaw Wunpawng sha ni hpe naw jaw la rit. Goliat hpe dang kau ai Dawi a lakle daini Jinghpaw Wunpawng sha ni hpe naw jaw la rit. Gedeon hpe hpaw ninghtan ya ai hpyen hpung, daini Jinghpaw Wunpawng sha ni hpe naw hpaw ya rit.......
Jinghpaw Wunpawng sha ni a akyu hpyi ai nsen hpe na ya rit. Hkye Hkrang la ai Madu Yesu Hkristu a mying ningsang hpe gang let akyu ara jawm hpyi ga ai law................ Amen.
14-4-2012


text:
Prut pru wa ai manaw makru makrung machyan yawng hpe dawn daw htum tsam si kadawng mat hkra namhkan hte manut maza kanu law law hte grup grup sha zingnut si mat hkra gaungwi ngwi annau ni a shan kata hta makret si mwi ma hkra dasang shakut nga ai hpe shaning 60 ning a mabyin mahkrun hpe marm yu n'na, chye gin saga ai, myit malai lu hpaji mu, myit gin sai.
1-Jau gawng shada da she myit bung kanawn mai ai, nga hkwi sha sharawng ai shada she rau nga mai ai zawn, masu n'dum shada she nam-up galu rum ai, lagu lagut shada she bungli rau mai galaw ai, hka hte sau zawn byin taw nga ai myen hte annau ni a mabyin, sat zingri roirip hkrum nga ai ni hte sat sharu dip zingri nga ai ni kaning rai hpa hta madi shatai na rau mai nga na ta?
2-Gawda ai mung masa tara kanu masing hte asuya a hkrang tara rit kawp ni, hpyen dap a tara rit kawp ni yawng gaw kaja ai zawn rai nga tim madu hpang de madi tsap ai, madu myu ni hpe sha makawp maga myen myu ni a matu sha madung dat gawda ai, munghpawm myu sha ni a ahkaw ahkang n'lawm ai tara hte myen myu kaba a kata de shingwang de ka-up tawn sa wa na de, shanhte myu kaba ni matu sha shimlum ngang grin ai ahkaw ahkang a matu sha gyin shalat tawn ai tara, dai ni annau ni ra lata poi, madu myu sha paty hku mung masa tara grin nga na hku pyi n'mai galaw ai, laknak n'gun masha n'gun, hpyen n'gun hte shagrin tawn ai rapdaw kaning rai rau chyawm nga pra mai na ta?
3-Tara je yang ai masa masing tara a n'tsa masha madaw tsap nga n'na up hkang je yang ai, masha hte arawng aya, ja gumhpraw, masha myi man hpe yu ai, tara agyi tara salang ni annau ni hpe mara kata mara n'nga ai kaw rim sharen htawng jahkrat zingri zingrut htu ai, myit ana dasang lu hkra galaw ai, prat tup manaw n'mai rawt hkra galaw ai. 17-1 [sek hkun tit], [nga nya] 5 shana zawn re tara jahkrat nna shagyen dip rim htawng bang ai. Sinat she ngoi yang mara n'lu ai mara kata mung shawa num/la / ma yawng hpe gap sat roi rip rim zingri htawng bang ai.
4-Hpaji jawng ni hta myu myi man yu ai, dip ai, myen ahkyak dik ai n'gam kaba rai nga ai tsang shi awng na n'loi ai hte, arawng aya kaba, hpyen du jawng lu lung byin lu na ahkaw ahkang n'jaw ai. Annau ni laika n'ma sharin ai. Hpaji makru daw kau hkrum ai dasang masha lahkam n'dep hkra rawt jat n'mai hkra hpang hkrat n'na myi na hpang manya zawn myen a mayam tai hkra galaw ai. Annau ni a hpaji chye ai ni hpe shara n'jaw ai.
5-Magam bungli shachyen shaja ai annau ni hpe dip shagyen ai, asuya magam gun tim hpaji kade chye tim dip katut ai, arawng aya kaba n'jaw ai, kade tengman bungli magam kade shakut tim mayam zawn shangun ma langai hku sha tawn ai hte magam gun sak kaba na kade kaba tim ahkaw ahkang shagrau shatsam ai lam n nga ai.
6-Hkam ja lam ningra hkra, myit ana lu hkra galaw ai, dasang nanghpan ana –Ka-ni ya byin hkra HIV/AIDS ana byin hkra dasang galaw ai, myu shamyit ladat hpe katsi majan hku lang ai, dai ni annau ni Mungdan 2 a lapran grai sadi ra ai (Miwa tsi mawan hpe sadi ra ai) gangwi si hkra ma n'mai shangai hkra hte ma n'mai lu hkra galaw ai. Ahkyak gaw ningma hkang n'mu ai gangwi si hkra galaw nga ai re. (annau ni byin mai yang madu lu ai bum tsi madaw sha lang yang grau kaja ai.)
7-Makam masham hte annau ni ga garan hkra galaw ai. Annau ni a myi hpaw hpaji chye ai ni law law hpa mayun gumhpraw jaw nna mazang ayai hka bra hkra ladat tam galaw ai. Atsawm n'mai kam sham hkra n'mai nawku hkra shagyip shagyeng ai. Mara tam ai, laknak hpyen n'gun, asuya ahkaw ahkang n'gun ja gumhpraw n'gun lang n'na annau ni hpe makam masha myit hkra galaw ai.
8-Hpyen majan ladat amyu myu hte masing jahkrat, katsi majan, lu lawm ai majan myu hkum hkra hte annau ni hpe tatut nan sat sharu nga ai. N'gup hte bawngban n'na myit hkra galaw nga ai zawn hpyen majan sinat laknak hte mung sat shamyit nga ai. Gangwi kadawng si hkra maga mi de galaw ai zawn ya jang gap sat n'na mung annau ni hpe myit hkra galaw nga ai.
9-Hpaga yumga lam hta mung ahkaw ahkang hte dip pat ai, rawt jat n'mai hkra myi di shim, sutlu ngamu ngamai n'lu hkra dasang galaw ai. Annau ni a sutlu ngamai sa wa na lam yawng hpe majan hte masha n'gun ja gumhpraw n'gun hte pat ai. Miwa hte pawng n'na hpaga ginra magra madu ka-up sha ai. Miwa a arang kaba hte lamu ga hpaga arung arai ni dip madu ai. N'hprang rai, ja lung seng ginra yawng madu ka-up sha mayu ai. Dasang matsan kyet si hkra, tam hta sha na malu masha pyi n'nga hkra galaw sai re.
10-Mayam byin hkra myu myit hkra galaw nga ai hta myen a masing ladat kaba hta sak ap nawng n'na shingnan hpyen mayam hpyen lagaw lata tai ya nga ai ni, jarik sin dap rai nga ai KDA/ NDAK/ T-Hkun Myet / Du Mun yan nau/ Lasang Awng/ Tanggu Dang/ mare sin dap Rapdaw Slg. Zahkung Ting Ying (Ka-ni hpyen) myen hpe madi shadaw tai ya nga ai ni dai ni gaw myu shada masha shada mayu n'na htum hkra galaw ai ni re hte dai ni shaning grai na hkra Jinghpaw tai Du tai Uhpung tai nna Jinghpaw Wunpawng Myu Sha ni a akyu ara a matu hpa galaw tawn sai kun? Wunpawng Myu Sha kade hpe hkye tawn sai kun? Myu sha ni a matu rawt jat bawngring na matu hpa galaw lu sai kun? Madu Myu Sha ni hpe, madu kanu kawa kashu kasha ni hpe madu sinat hte madu a lata hte nan sat ai ni, tsaw ra ai hpunau ni hpe lamu ga na ya nga sai yaw. Lamu madaw mayu na kun? Masha mayu, ma yu ai shalawa matse labye palawng kanu ni e myit malai gin sai. Nanhte gap sat ai nanhte saidaw sai chyen ni nang hpe katsan ga kaw na sai hkaji nga ai hpe dum gin sai. Asan sha dan dan leng leng sat sharu shamyit nga sai myen sawa ni hpe hpa hta madi shatai nna matut ganawn na ta? Masu magaw ai ni hte teng man ai ni gaw hka hte sau she rai nga ai. Kaning rai naw pawng ganawn na ta? Sai ra manam ai, lasu si na ni hte matut nna shakram n'ra sai.
Baren Numraw
15/09/2012


text:
Daini Lahta Sam mung KIA Dapba 4 npu Dung 9 ginra e Myen asuya dap hte aten kadun mi gap hkat wa sai re.Dung 9 ni nga ai, Mandalay-Muse lam sinpraw maga Hu Hpyet ninghtawn, Mang Hang hte Man Kawng lapran na Bum Chyang Bum de Myen hpyen hpung ni lung wa ai majaw jahpawt hkying 11 daram kaw nna gasat gala majan byin ai lam, buga masha ni Jinghpaw Shiga Dap KNG de tsun ai.
Hkrak n lu shateng shi ai shiga hku nga yang, dai gasat gala majan kaw Myen hpyendap maga si hkala lam nga tim, KIA maga hpa n nga ai lam tsun ai.
Majan byin ai shara de Myen hpyen helicopter 2 sa gawai ai raitim gap gasat ai lam gaw n nga ai lam, Jinghpaw Shiga Dap KNG sagawn chye lu ai
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Ndai lamang hpe Shatapru Buga Hkalup Hpung Ram Ma ni woi awn let, Dai hpawt Hking 9:00AM kaw n-na shana de du hkra galaw la lu sai hpe ngai KACHINBEE nan du lawm let chye lu ai. Lamang hta Hkaw Tsun Na Sara Nu/La Marai ( 3 ) rai nhtawm, Dai lamang hpe Daw ( 3 ) hku n-na galaw ngut kre la lu sai.
Lamang hpe Youth Pastor rai nga ai Sara Lagwi Ying Kyang woi awn let, Hkalum ga hpe Namhkyek Duwa Zau Seng Tsun lai wa sai. Dai hpang Sara Num/La ni ( 3 ) hpe Rev. Hkalen Tu Hkawng Hku n-na Shachyen ya lai wa sai. Dai hpang Hpung Up Rev. Zumzang Gyung Hkawng Akyu hpyi shaman ya let Lamang hpe shawng Ningnan daw ngut kre la lu sai.
Dai hpang lamang ( 2 ) hku n-na Myitkyina Computer University Jawng Up rai nga ai Dr. Aye Aye Myint woi awn mat wa ai. Sara Num hkaw tsun ai ga baw gaw IT subject that can be learned at Myitkyina CU
( Computer University ) ngu ai re. Ngut ai hpang Ga san ni hpe Sara Num hku n-na htai ya lai wa sai.
Bai Director of Myitkyina MCC , rai nga ai Sara Njoi Naw Seng hku na gaw Youth & Internet ga baw hte hkaw tsun let Ga san ni hpe htai ya let lamang ( 2 ) hpe ngut kre la lu sai.
Dai hpang Rev. Hkalen Tu Hkaw, Malu masha a matu Ahkyu Hpyi ya let, hkring sa hten la nhtawm, Computer World ni a Show Room ( Sales & Service ) hpe yu let, Computer World ni Lajang da ya ai Lunch hpe lu sha let hkring sa ten hpe mung galaw wa ga ai.
Shana daw lamang ( 3 ) hta gaw Sara Ndawng Naw Lum hku n-na Computer education & Professional
( Computer Hpaji hte kanbau bungli ) ngu ai ga baw hpe hkaw tsun dan let Ga san ni hpe htai ya nhtawn
Rev. Hkalen Tu Hkawng Hpung Dim dat Akyu Hpyi ya let Hkaw Tsun Hpawng hpe Shangut la lu sai hku re.
Ndai lamang hta Hpu Nau Kathtawlik Ram ma ni mung du lawm ai hpe mung chye lu ai.
Ndai zawn re lamang ni hpe an hte Jinghpaw Ram ma ni a ginra hte law law galaw lu wa na hpe mung kam n-n-ngai.


text:
NZ Mungdan masha yawng laning mi hta n-galaw n-mai bungli lahkawng lang nga ai ,dai gaw hpa rai ta nga yang ahkying aten (time) hpe sit ya ra ai ,Sept jahtum bat hta shawng de hkying hkum mi sit ya ra ai ,bai na March shata hta kalang hpang de hkying hkum mi bai sit ya ra ai .Dai ni gaw nshung hkoi na ginhtawng ta de rai wa sai shani ten grai ga lu sai , jahpawt hkying 5 kaw nhtoi htoi ai sha na hkying 9 hta she nsin bai sin ai , dai majaw shana yup tung ten du hkra zaw zang hkawm ai ni gaw yup nhkru ai ten re ,ndai ten hpe daylight saving nga n-htawm masha law law wa grai pyaw ai ten re pang lai de nga dawn hkawm, shanju sha rai makau grup yin na nampu nam pan ni mung n-naw bai rawt rai grai pu tsawm ai ten re ,ndai ten ladaw ni hpe nz masha ni gaw grai manu shadan ma ai lam hpe mahkrum madup hku na shachyen ya dat ai .
Day Light Saving
Posted by nzk Sunday, September 28, 2008


text:
Anvam byvat ri, lacang zowui gi adat shi, myidam toq ma e byu bve gi ashi e ngvut le ga.
Akun, lacang zowui gi maukung toq buimau ma yvangmoq lo bigo wu e buimau bibun myidam toq ma lo gonau wu myit bo gi gvo ga, asu e, byu ri ashi gu e ma gi gibun age go dutshi dvo lui, son e son lo ri, duize ri byu shi mang gvut sat lveq dvo ri gibun go ra qo myittoq bigvo. Ximai, byu su dut e myuq myang ladu ri sat lui tan toq ma byushi mang gvut lveq dvo ri, mang toq ma tan eq haqngvop dvo gvut mu, buiming bang ri lacang zowui layuq mangshi dvo ra, gibun le bi go gveq ga shi lo shitjvo bigvo ga.
Bui zau wa gi lacang zowui shi lo shit gvo lui jo mau mu but pyit wu be, asu e, but kimyvo sai pyit wu ri byu shi but ale toq, ngvut ri, bui zau wa gi myitzhing e dong mai sakram zo bve lazhum ri myidam toq qo shi mau e nvang be ga.
Ut lamyin mau mying be, gibun ri lamyin sun go bigvo. Asu e, buimau bing bve gi byu shi mang ri ale myang, bui zau wa ri kadong alo dat sangjvo ra dut lui, gibun go qi- dvu so lai lo izhvang, lveqdvo gvo e mang nam ma go zhe zhang mang ngvop dvo e tan kisu gvut ri haq bviklvong wu ra son bigvo.
Buimau zo bve bvikha wu gvizhang shimang gi myuqmang leq dvo e myang qang bigvo. Ximai, bui zau wa ri kisu ngvut lu banban lo jvo bigvo. Haumai, bui zau wa gi, lacang zowui gibun wa ximyvo go nau gvo e gi, akui mai gi lacang zowui upyu mangzo gi shi aq, mangzo shi zhang yvangmoq gibun ge go be ga lui, yvang e dui qiloq zo bve ri lacang zowui ri lo daijvo nvang be ga.
Bui eq nvang gvat e lacang zowui ri dang le jvo bang qolat ma yangjung wa lawa lo zanglai zhang,yangjung lvom myang lui:“ Buizo bve e, nungmoq kilai lo gvo e, kalo agvo ta?”ga lvom myi be.Bui zo bve gi:“Ngamoq gi buimau bang, lacang zo bve ri akui mai, upyu baba e mangzo bve gi ge shi le, upyu mangzo shi zhang gibun ri ge go le ngvu lo daijvo le o”du ga bigvo.Yangjung gi nvikzhum jo yo lui:“Nungmoq myidam toq ma shi mau le gvo e kun, nga zo ri shi be.Gvang byuq ri yondik e ase e lacang zowui ri, ngo nvikyo dik be, ngo yvangmoq ri isu yvang nvingsat jvop le, nga zo lvang u apyu shi ma shi e nving gi, yvangmoq ri upyu e ri shi aq, u apyu e ri shi aq”ngvu lvom chang po gvat byi be ga.Yangjung eq isu ga lvom po gvat e mai, xi nyi mai gi lacang zowui yuqge myiwe zoshang mangzo ka zhung byu ri dat shi be ga.Ngvut ri, byu bve gi bui zau mang e dang mai chang ri, upyu mangzo shi zhang za gibun go, u apyu shi e bang shi zhang gi bigun ago gvut gvo e ga. Haumu, nganvung kinyi bui ngvut gvilvang mangzo mang dvo e nyi sheq gibun lago le, ajvo alat zo za shi ri gi shi azhvoi ga lui gibun ri o ago ga. ( Gongva su Mumvau)